title: 2016 मथुरा मुठभेड़

text: 2014 में, "स्वाधीन भारत" ने अपनी मांगों के समर्थन में सागर, मध्य प्रदेश से दिल्ली के लिए मार्च शुरू किया। रास्ते में, इसी वर्ष के अप्रैल महीने में, 500 सदस्यों ने मथुरा में एक प्रदर्शन का आयोजन किया। स्थानीय प्रशासन ने उन्हें दो दिनों के लिए जवाहर बाग सार्वजनिक पार्क में प्रदर्शित करने के लिए अनुमति दी थी। हालांकि, एक बार पार्क पर कब्जा कर लेने के बाद, उन्होंने इसे खाली करने से इनकार कर दिया और इसे अपने मुख्यालय में बदल लिया। उग्रवादी गुट ने स्थानीय किशोरों को मौजूदा राजनीतिक प्रणाली में फेरबदल करने के लिये उन्हें भड़काना शुरू कर दिया। 2014-2016 के दौरान, समूह ने पार्क के भीतर एक आत्मनिर्भर समुदाय का निर्माण कर लिया। इन्होंने वहां झोपड़ियों और शौचालयों का निर्माण किया और सब्जियाँ उगाने लगे तथा पार्क में प्रवेश करने से दूसरों को रोक दिया। 2016 तक यहाँ पर लगभग 3000 अतिक्रमणकारी थे। जवाहर बाग अपने अलग संविधान के साथ एक अर्ध गणराज्य में बदल दिया गया था, जिसकी अपनी दंड संहिता, न्यायिक प्रणाली, जेल और सेना थी। स्थानीय निवासियों ने इन लोगों को "भूमि हड़पने वाले और ठग" कहा है।


title: 2016 मथुरा मुठभेड़

text: शिविर स्थल, जवाहर बाग पुलिस अधीक्षक मथुरा के कार्यालय और तहसील कार्यालय के बीच है। जिला मजिस्ट्रेट के कार्यालय, मथुरा जिला अदालत, पुलिस कंट्रोल रूम, रिजर्व पुलिस लाइन और मथुरा जेल भी पास ही हैं। स्थानीय प्रशासन कार्यवाही करने के लिए तैयार नहीं था। पुलिस को पता था कि हथियारबंद लोग शिविर में उपस्थित हैं। एक वरिष्ठ अधिकारी ने कहा, "जब भी हम पार्क से उसे हटाने की कोशिश करते, हमें लखनऊ से कार्यवाही को धीमा करने के लिये फोन आता। हम अच्छी तरह से जानते थे कि उन्होंने घातक हथियारों और विस्फोटकों को इकट्ठा किया था।"


title: 2016 मथुरा मुठभेड़

text: 2015 में, तब के उत्तर प्रदेश के पुलिस महानिदेशक ए॰ के॰ जैन को जवाहर बाग में अपराधियों की आवाजाही और अवैध रूप से हथियार और गोला बारूद के अंदर होने की रिपोर्ट प्राप्त हुई थी। डीजीपी ने कार्रवाई शुरू करने के लिए अधिकारियों से दिशा-निर्देश मांगे, लेकिन कहा गया कि अदालत के आदेश की प्रतीक्षा करें। इस प्रकार पुलिस ने उस समय अदालत के आदेश की प्रतीक्षा करने का फैसला किया।


title: 2016 मथुरा मुठभेड़

text: मई 2016 में इलाहाबाद उच्च न्यायालय ने राम वृक्ष यादव की अपील को खारिज कर दिया, और सार्वजनिक पार्क पर ज़बरन काबिज अतिक्रमणकारियों बेदखल करने के लिए पुलिस को आदेश दिया। इसके बाद, इस समुदाय की बिजली और पानी की आपूर्ति काट दी गयी। 2 जून 2016 को तकरीबन शाम 5 बजे पुलिस की एक टीम पार्क में पहुँची। इन अतिक्रमणकारियों ने पुलिस पर पथराव किया और उन पर गोली भी चलाई। शुरुआत में पुलिस ने आंसू गैस और रबर की गोलियों के साथ जवाबी कार्यवाही की लेकिन दो वरिष्ठ अधिकारी की मौत हो जाने के बाद पुलिस ने इन लोगों पर गोली चलाई। हमले में मृतकों में मुकुल द्विवेदी (पुलिस अधीक्षक) और संतोष कुमार यादव (स्टेशन हाउस अधिकारी, फराह) शामिल हैं।


title: 2016 मथुरा मुठभेड़

text: बाद में, एक बड़ा पुलिस बल मौके पर भेजा गया। संघर्ष समाप्त होने तक इन अतिक्रमणकारियों के दल के 22 लोग मर चुके थे। पुलिस के अनुसार, उनमें से कम से कम 11 मौके पर रसोई गैस सिलेंडरों की आग में मारे जा चुके थे। पुलिस महानिदेशक जावेद अहमद के अनुसार, अतिक्रमणकारियों ने मौके पर संगृहीत गैस सिलेंडरों और गोला बारूद में आग लगा दी थी। दो मृत पुलिसकर्मियों के अलावा, 23 पुलिसकर्मियों को घायल अवस्था में अस्पताल में भर्ती किया गया।


title: 2016 मथुरा मुठभेड़

text: केंद्रीय गृह मंत्री राजनाथ सिंह का कहना था कि जवाहर बाग़ में हुई व्यापक हिंसा की घटना सामान्य नहीं है। इसके अंदर की बातों का खुलासा होना जरुरी है। उन्होंने आश्वासन दिया कि यदि राज्य सरकार इस मामले की सीबीआई जांच की मांग करती है तो केंद्र सरकार इसकी अनुमति दे देगी। राजनाथ सिंह ने यह भी कहा कि मथुरा के जवाहर बाग में हुई घटना में प्रदेश सरकार की मिलीभगत के कारण ही आतताइयों के हौंसले बुलंद हुए। भारतीय जनता पार्टी अध्यक्ष अमित शाह ने अपने बयान में कहा है कि मथुरा जैसे हालात पूरे उत्तर प्रदेश में है। शाह ने कहा कि समाजवादी पार्टी की सरकार ने उत्तर प्रदेश में कानून व्यवस्था को मजाक बना दिया है। केंद्रीय मंत्री बाबुल सुप्रियो ने घटना को उत्तर प्रदेश सरकार की अनदेखी का नतीजा बताया। शंकराचार्य स्वामी स्वरूपानंद सरस्वती ने मथुराकांड को शासन की विफलता करार दिया। उन्होंने कहा कि यह घटना जातिवाद का परिणाम है। शासन भी यादवों का है और मथुरा में अवैध कब्जा करने वाला भी यादव था। इसी के चलते निर्दोष लोग मारे गये।


title: 2016 मथुरा मुठभेड़

text: पुलिस ने 47 बंदूकें, 6 राइफलें और शिविर से 179 हथगोले बरामद किए। 3 जून तक पुलिस ने 368 लोगों को गिरफ्तार किया जिनमें से 120 पर "गड़बड़ी पैदा" का आरोप लगाया गया। इसमें 116 महिलाओं सहित 196 निवारक गिरफ्तारियां भी शामिल हैं। घटना में चोटिल जो अस्पताल में भर्ती थे बाद में उनमे से भी कई लोगों की मौत हो गयी जिसके बाद कुल मृतकों की संख्या 29 बताई जा रही है। बाद में इस तथ्य की भी पुष्टि हुयी कि 2 जून को ही आग में जलने से घटना का मुख्य आरोपी रामवृक्ष यादव भी मारा गया। कांड के द्वितीय दोषी चन्दन घोष को भी पुलिस ने बाद बस्ती में गिरफ्तार कर लिया।


title: 2016 मथुरा मुठभेड़

text: उत्तर प्रदेश के तत्कालीन मुख्यमंत्री अखिलेश यादव ने इस घटना की जाँच के आदेश दिए थे। राज्य सरकार ने दो मृत पुलिसकर्मियों के परिवारों के लिये 50-50 लाख मुआवजे व परिजनों को नौकरी देने की घोषणा की थी।


title: भंजक आसवन

text: भंजक आसवन (Destructive distillation) वह रासायनिक प्रक्रम है जिसमें उच्च ताप पर गरम करने के कारण काष्ठ आदि पदार्थ अपघतित हो जाते हैं। प्रायः यह शब्द कार्बनिक पदार्थों को हवा की अनुपस्थिति या बहुत कम आक्सीजन की उपस्थिति में सम्साधित करने को कहते हैं। इस प्रक्रिया द्वारा बड़े अणु टूट जाते हैं। कोक, कोयला गैस, गैस कार्बन, कोलतार तथा अमोनिया लिकर आदि कोयले के भंजक आसवन के बाद प्राप्त किये जाते हैं।


title: उम्मेद सिंह

text: उम्मेद सिंह जीसीएसआई, जीसीआईई, केसीवीओ (8 जुलाई 1903 - 9 जून 1947), वह 1918 से मृत्यु तक जोधपुर के महाराजा थे।


title: उम्मेद सिंह

text: महाराजा सर सरदार सिंह के दूसरे बेटे, उन्होंने अपने बड़े भाई महाराजा सर सुमेर सिंह की मृत्यु 1918 में हुई; 1922 में उन्होंने वेल्स के राजकुमार (बाद में एडवर्ड अष्टम) के ऐड-डे-कैंप के रूप में कार्य किया। 1923 तक अपने दादा की रीजेंसी के तहत शासन करते हुए, उन्हें लॉर्ड रीडिंग द्वारा महाराजा के रूप में चुना गया। अपने शासनकाल के दौरान, उम्मेद सिंह ने कई सुधार किए और जोधपुर रियासत बलों को पुनर्गठित किया और न्यायिक विभाग ने प्राथमिक शिक्षा के विस्तार के लिए एक योजना शुरू की। साथ ही भूमि राजस्व निपटान को संशोधित किया, और राज्य कर्मचारियों के लिए राज्य पेंशन और भविष्य निधि की स्थापना की। उनका 29 साल के सेवा के बाद 9 जून 1947 को माउंट आबू में 43 वर्ष की आयु में निधन हो गया। बाघ के शिकार के दौरान एपेंडिसाइटिस के एक तीव्र दौड़े से उनकी मृत्यु हो गई।


title: आर॰ऍन॰ए॰ पॉलिमरेज़

text: आर॰ऍन॰ए॰ पॉलिमरेज़ (RNA polymerase), जो संक्षिप्त रूप से आर॰ऍन॰ए॰पी॰ (RNAP) कहलाता है, एक प्रकार के प्रकिण्व समूह के सदस्यों को कहा जाता है जो हर जीव में पाया जाता है और जिसपर सभी जीव निर्भर हैं। RNAP दो-रज्जुओं वाले डी॰ऍन॰ए॰ को खोल देता है, जिस से उधड़े हुए डी॰ऍन॰ए॰ अणु के न्यूक्लियोटाइड अणु की बाहरी ओर आ जाते हैं और उन्हें साँचे की तरह प्रयोग कर के आर॰ऍन॰ए॰ का निर्माण करा जा सकता है। इस निर्माण प्रक्रिया को प्रतिलेखन (transcription) कहते हैं।


title: हवलदार

text: हवलदार, भारतीय सेना एवं पाकिस्तानी सेना दोनों का एक पद (रैंक) है, जो सर्जेन्ट के पद के तुल्य है। यह पद नायब सूबेदार से छोटा और नायक से बडा होता है।


title: लुई फिलिप प्रथम

text: लुई फिलिप (Louis Philippe ; 6 अक्टूबर 1773 – 26 अगस्त 1850) 1830 से 1848 तक फ्रांसीसी लोगों का राजा था। वह अन्तिम फ्रांसीसी राजा था। सन १८४८ की फ्रांस की क्रांति के फलस्वरूप उसे गद्दी छोड़नी पड़ी। उसके बाद शेष जीवन उसने इंग्लैण्ड में निर्वासित रहकर बिताया।


title: संजीवनी विद्या

text: संजीवनी विद्या या सञ्जीवनी विद्या एक ऐसी विद्या थी जो मृत लोगों को पुन: जीवनदान दे सकती थी। यह विद्या असुरगुरु शुक्राचार्य को भगवान शिव से प्राप्त हुई थी। देवासुर संग्राम में इस विद्या का शुक्राचार्य ने बहुत दुरुपयोग किया। संजीवनी विद्या का दुरुपयोग देखकर भगवान शंकर ने शुक्राचार्य को जीवित ही निगल लिया था। वे कई दिनों तक भगवान शंकर के उदर में रहे थे। बाद में माता पार्वती के कहने पर भगवान शंकर ने शुक्राचार्य को बाहर निकाला था। इस विद्या का ज्ञान बाद में देवगुरु बृहस्पति के पुत्र कच को प्रदान किया था।


title: रहना है तेरे दिल में

text: रहना है तेरे दिल में 2001 में बनी हिन्दी भाषा की नाट्य प्रेमकहानी फ़िल्म है। इसका लेखन और निर्देशन कार्य गौतम मेनन द्वारा किया गया और मुख्य भूमिकाओं में माधवन, दीया मिर्जा और सैफ अली खान हैं। यह एक लोकप्रिय तमिल फिल्म "मिन्नेल" की रीमेक है। फिल्म रिलीज के समय इतनी सफल नहीं थी, लेकिन यह तब से अब भारतीय युवाओं के बीच खासा लोकप्रिय हुई है।


title: रहना है तेरे दिल में

text: कहानी मैडी (माधवन) द्वारा खुद के वर्णन से शुरू होती है। मैडी एक संगीत दुकान मालिक (अनुपम खेर) का बेटा है, जो उम्मीद करते हैं कि मैडी किसी दिन अपनी दुकान संभालेगा। इसके बजाए, मैडी पूरा बदमाश है, जो अपने कॉलेज में पढ़ाई के बारे में गंभीर नहीं है और कॉलेज में कुख्यात है। वह अपने कॉलेज में लड़कियों को परेशान करता है। उसके विपरीत उसका कट्टर प्रतिद्वंद्वी सैम (सैफ अली खान), एक आदर्श छात्र है, जिसके साथ मैडी की लगातार भिंडत होती हैं। सैम स्नातक कर कॉलेज छोड़ देता है, लेकिन मैडी से वादा करता है कि एक दिन, जो शुरू हुआ था वो पूरा होगा (यानी, लड़ाई)।


title: रहना है तेरे दिल में

text: दो साल बाद, मैडी ने एक निजी कंपनी में सॉफ्टवेयर प्रशिक्षक के रूप में नौकरी ली। उसके रवैये में कुछ ढिलाई हुई है, लेकिन वो बदला नहीं है। दिल्ली की यात्रा पर, वह एक लड़की को भारी बारिश में देखता है, कुछ बच्चों के साथ नृत्य करते हुए। उसे केवल गर्जन में उसकी एक झलक मिलती है और उसकी सुंदरता से वो मारा जाता है। बाद में, वह और उसके कॉलेज साथी एक और सहपाठी की शादी में भाग लेते हैं, जहां भाग्य से मैडी फिर उसे देखता है और जान जाता है कि उसका नाम रीना (दीया मिर्जा) है। मैडी उसके ओर गहराई से आकर्षित है और उसके बारे में और जानने की कोशिश करता है। हालांकि, जब वह मुम्बई में उसे देखता है तो भाग्य उन्हें दोबारा मिलाता है। जल्द ही वह जान जाता है कि रीना की शादी उसके बचपन के दोस्त और एनआरआई राजीव श्यामराव के साथ पक्की की गई है। मैडी यह भी जान जाता है कि रीना को नहीं पता कि राजीव कैसा दिखता है और राजीव अगले हफ्ते उससे मिलने के लिए आ रहा है।


title: रहना है तेरे दिल में

text: मैडी, अब रीना के साथ प्यार में है और अपने प्यार को खोने के विचार से निराश है। अपने दोस्तों और विशेष रूप से अपने पिता (उर्फ डीडी) द्वारा प्रोत्साहित किये जाने पर मैडी राजीव होने का नाटक करने का फैसला करता है। समय सही होने पर वो उसे अपनी असली पहचान बताएगा। मैडी रीना को अपना प्यार दिखाता है और वे उन पांच दिनों में एक साथ अच्छा समय बिताते हैं। रीना को पहले वो केवल एक दोस्त के रूप में पसंद आया था, लेकिन अब वो भी उसके साथ प्यार में पड़ती है। सब कुछ ठीक होता है और जब रीना ने उससे अपना प्यार कबूल किया तो मैडी अपनी पहचान प्रकट करने का फैसला करता है। दुर्भाग्यवश इससे पहले, असली राजीव वापस आता है और रीना मैडी का राज खुलने से चौंक जाती है। रीना ने मैडी के साथ अपने रिश्ते को खत्म करने का फैसला किया। मैडी रीना को अपने असली इरादों के बारे में बताने और मनाने की कोशिश करता है लेकिन वह उससे बात करने से इंकार कर देती है। निराश होकर मैडी ने असली राजीव को शादी से पीछे हटाने का फैसला किया।


title: रहना है तेरे दिल में

text: मैडी यह देखकर चौंक गया कि राजीव उसके कॉलेज का प्रतिद्वंद्वी सैम है। सैम यह जानकर और भी परेशान है कि उसका ढोंग करने वाला वास्तव में कॉलेज से उसका पुराना प्रतिद्वंद्वी है जिससे उससे नफरत थी। राजीव का मानना है कि मैडी अपनी प्रतिद्वंद्विता के कारण इस सब में शामिल हो गया है। राजीव और रीना की शादी की तारीख तय की गई। यहाँ, मैडी अवसाद में जाता है और पीने लगता है। रीना भी उसके बिना कोई बेहतर नहीं है, क्योंकि उसे भूलना उसके लिये बहुत मुश्किल हो रहा है। हालांकि सैम और मैडी के बीच शत्रुता का नवीकरण हो गया है, लेकिन सैम ध्यान देता है कि रीना उससे शादी इसलिये कर रही है क्योंकि वह मैडी से बहुत नाराज है। आखिरकार, राजीव ने रीना से पूछा कि क्या वह उससे या मैडी से प्यार करती है। इस बीच, मैडी सैन फ्रांसिस्को, कैलिफ़ोर्निया जाने के लिए अपने वर्तमान नियोक्ता के प्रस्ताव को स्वीकार करने का फैसला करता है, जिसे उसने शुरुआत में अस्वीकार कर दिया था। जब राजीव को पता चलता है कि रीना अभी भी मैडी से प्यार करती है, तो वह उसे हवाई अड्डे पर ले जाता है। मैडी सोचता है कि राजीव एक बार फिर उसे दंडित करने आया है। राजीव ने रीना को मैडी को सौंप दिया, जिस पर दोनों एक-दूसरे के लिए अपनी भावनाओं को स्वीकार करते हैं। राजीव दिल से दुखी उन्हें अकेला छोड़ देता है। रीना और मैडी एक बार फिर एकजुट हो जाते हैं।


title: रहना है तेरे दिल में

text: गीत "सच कह रहा है दीवाना" और "ज़रा ज़रा महकता है" विशेष रूप से लोकप्रिय हुए थे। बाकी गीत भी प्रसिद्धि पाए थे। इस फिल्म के संगीतकार हैरिस जयराज ने तमिल संकरण में भी संगीत प्रदान किया था।


title: पुलिसगिरी

text: पुलिसगिरी 2013 की एक भारतीय हिंदी ऐक्शन और हास्य फ़िल्म थी जिसके निर्माता टी.पी.अग्रवाल तथा राहुल अग्रवाल थे तथा फ़िल्म का निर्देशन तमिल फ़िल्मों के लोकप्रिय निर्देशक के.एस.रविकुमार ने किया। फ़िल्म में संजय दत्त ,प्राची देसाई तथा प्रकाश राज ने अहम भूमिका निभाई। 28 मई 2013 को फ़िल्म का ट्रैलर रिलीज हुआ तथा , 5 जुलाई 2013 को फ़िल्म सिनेमाघरों में प्रदर्शित हुई। यह फ़िल्म 2003 की तमिल फ़िल्म "सामी"(Saamy) की पुनःनिर्मित फ़िल्म हैं।


title: भक्ति शर्मा

text: भक्ति शर्मा (जन्म: 30 नवंबर, 1989), एक भारतीय महिला तैराक हैं। उन्हें 14 जनवरी, 2015 को अंटार्कटिक महासागर में एक डिग्री सेल्सियस (33.8 f) तापमान में 1.4 मील (2.25 किलोमीटर) की दूरी 52 मिनट में तैरकर विश्व रिकार्ड बनाने का गौरव हासिल है। यह उपलब्धि हासिल करने वाली वे विश्व की सबसे कम उम्र की युवा तथा प्रथम एशियाई महिला हैं। उन्हें वर्ष-2011 का तेनजिंग नोर्गे राष्ट्रीय साहसिक पुरस्कार से सम्मानित किया गया था।


title: भक्ति शर्मा

text: भक्ति का जन्म मुंबई में हुआ और उदयपुर, राजस्थान में परवरिश हुई। उन्होने सिम्बायोसिस अंतर्राष्ट्रीय विश्वविद्यालय से संचार में प्रबंधन से मास्टर डिग्री तक की शिक्षा प्राप्त की है। वर्तमान में ये भारत का नाम पूरी दुनिया मे और ऊंचाइयों पर ले जाने की आकांक्षा रखती हैं।


title: भक्ति शर्मा

text: भक्ति ने ढाई साल की उम्र से ही तैराकी करना शुरू कर दिया था। कई राज्य और जिला स्तर की प्रतियोगिताओं में भाग लेने के बाद, उन्होने सबसे पहले खुले पानी (सागर) में तैरना शुरू किया। पहली बार उन्होने वर्ष 2003 में गेटवे ऑफ इंडिया को उरण बंदरगाह से 16 किमी लंबी तैराकी की और आगे बढ़ती रही।


title: भक्ति शर्मा

text: भक्ति ने 10 वर्ष के छोटे तैराकी कैरियर में सराहनीय कार्य किए हैं और कुछ मील के पत्थर स्थापित किए हैं, जिनमें शामिल है 6 जुलाई 2006 को मात्र 16 वर्ष की आयु में 13 घंटे और 55 मिनट में शेक्सपियर बीच डोवर इंग्लैंड से फ्रांस के कलैस तक इंग्लिश चैनल को पार करना तथा ज्यूरिख झील में तैराकी प्रतिस्पर्द्धा जीतना शामिल है।


title: भक्ति शर्मा

text: 10 जनवरी 2015 को भक्ति ने अंटार्कटिका के ठंड पानी में 2.25 किमी तक तैरते हुये एक नया रिकॉर्ड बनाने वाली दुनिया की और सबसे कम उम्र की पहली एशियाई महिला बन गयी है।


title: तटबन्ध

text: तटबंध (embankment), ऐसे बाँध अर्थात् पत्थर या कंक्रीट के पलस्तर से सुरक्षित, मिट्टी या मिट्टी तथा कंकड़ इत्यादि के मिश्रण से बनाए तटों या ऊँचे, लंबें टीलों, को कहते हैं, जिनसे पानी के बहाव को रोकने अथवा सीमित करने का काम लिया जाता है, जैसे


title: तटबन्ध

text: समुद्र के किनारे बने तटबंधों से बहुधा जहाजों पर माल लादने, उतारने या यात्रियों को चढ़ाने का काम भी लिया जाता है।


title: गुंडप्पा विश्वनाथ

text: गुंडप्पा विश्वनाथ (Gundappa Viswanath/, जन्म 12 फरवरी 1949) पूर्व भारतीय क्रिकेटर हैं। उन्होंने 1967 में अपने पहले प्रथम श्रेणी मैच में 230 रन बनाए थे। गुंडप्पा विश्वनाथ 1970 के दशक में भारतीय बैटिंग की रीढ़ थे। वे इस दशक में सुनील गावस्कर के बाद निर्विवाद रूप से सबसे बेहतरीन बल्लेबाज रहे। वे बैकफुट पर बहुत अच्छा खेलते थे। लेट कट शॉट में उन्हें महारत हासिल थी। गुंडप्पा को उनकी खेल भावना के लिए भी याद किया जाता है। उन्होंने गोल्डन जुबली मैच में इंग्लैंड के बॉब टेलर को तब दोबारा बैटिंग के लिए बुला लिया था, जब अंपायर उन्हें आउट दे चुके थे। भारत यह मैच हार गया था, लेकिन कप्तान गुंडप्पा विश्वनाथ ने कहा कि उनके लिए परिणाम से ज्यादा अहमियत इस बात की है कि मैच खेलभावना के साथ खेला जाए।


title: अशोक मेहता

text: अशोक मेहता (२४ अक्टूबर १९११ - १९८४) भारत के प्रमुख समाजवादी नेता, सांसद तथा विचारक थे। उन्होने भारत के स्वतंत्रता संग्राम में भी भाग लिया।


title: अशोक मेहता

text: अशोक मेहता का जन्म सौराष्ट्र के भावनगर कस्बे में हुआ था। उनकी शिक्षा विल्सन कालेज मुम्बई में हुई। उनके विचारों पर रामकृष्ण परमहंस, स्वामी विवेकानन्द, महात्मा गाँधी और रवीन्द्रनाथ ठाकुर का प्रभाव पड़ा। साथ ही वे हेराल्ड लास्की और कार्ल मार्क्स के विचारों से बहुत प्रभावित थे।


title: अशोक मेहता

text: १९३२ के बाद अशोक मेहता कई बार जेल गये। इन जेल यात्राओं में उनका सम्पर्क अच्युत पटवर्धन और जयप्रकाश नारायण जैसे व्यक्तियों से हुआ। १९३४ में जब कांग्रेस समाजवादी दल का गठन हुआ तब २३ वर्ष के नवयुवक मेहता उसके सदस्य थे। अपने पार्टी के साप्ताहिक 'कांग्रेस सोसलिस्ट' का उन्होने १९३९ तक सम्पादन किया। उनका सम्बन्ध भारत के किसान और श्रमिक आन्दोलन से भी था। भारत छोड़ो आन्दोलन में उनकी प्रमुख भूमिका रही।


title: अशोक मेहता

text: स्वतंत्रता के बाद अशोक मेहता की अध्यक्षता में प्रजा सोसलिस्ट पार्टी बनी। वे दो बार लोकसभा सदस्य चुने गये। वे कुछ समय तक योजना आयोग के उपाध्यक्ष रहे। वे भारत के केंद्रीय सरकार के मंत्री भी रहे। १९६९ में कांग्रेस विभाजन के बाद 'संगठन कांग्रेस' में चले गये। १९८४ में उनका निधन हो गया।


title: हमारा साझा भविष्य

text: हमारा साझा भविष्य अथवा ब्रंटलैण्ड रिपोर्ट १९८७ में संयुक्त राष्ट्र के ब्रंटलैण्ड आयोग द्वारा जारी रिपोर्ट है। संयुक्त राष्ट्र ने १९८३ में एक आयोग गठित किया जिसकी अध्यक्षा पूर्व नार्वेजियन प्रधानमंत्री ग्रो हर्लेम ब्रंटलैण्ड () थीं। उन्ही के नाम पर इस आयोग को ब्रंटलैण्ड आयोग और रिपोर्ट को ब्रंटलैण्ड रिपोर्ट कहा गया।


title: हमारा साझा भविष्य

text: इस रिपोर्ट के छपने से पूरे विश्व का ध्यान पर्यावरणीय समस्याओं कि भयावहता और मनुष्य के अस्तित्व पर मंडरा रहे संकट की ओर आकर्षित हुआ। संधारणीयता और संधारणीय विकास जैसे शब्दों की पापुलरिटी इसी रिपोर्ट के आने के बाद बढ़ी।


title: बिहार प्रांत

text: बिहार प्रांत ब्रिटिश भारत का एक प्रांत था, जिसे 1936 में बिहार और उड़ीसा प्रांत के विभाजन से बनाया था।


title: बिहार प्रांत

text: 1756 में बिहार बंगाल का हिस्सा था। 14 अक्टूबर 1803 को उड़ीसा पर ब्रिटिश राज ने कब्जा कर लिया था। 1 अप्रैल 1912 को बिहार और उड़ीसा दोनों बिहार और उड़ीसा प्रांत के रूप में बंगाल से अलग हो गए थे। 1 अप्रैल 1936 को बिहार और उड़ीसा अलग प्रांत बन गए।


title: बिहार प्रांत

text: भारत सरकार अधिनियम एक प्रांतीय विधायी विधानसभा और एक जिम्मेदार सरकार के चुनाव के लिए प्रदान किया गया। चुनाव 1937 में हुए थे, और भारतीय राष्ट्रीय कांग्रेस ने अधिकांश सीटों पर कब्जा कर लिया लेकिन सरकार बनाने से इनकार कर दिया। मोहम्मद यूनुस के तहत अल्पसंख्यक अस्थायी सरकार बनाई गई थी।


title: बिहार प्रांत

text: उसके बाद कांग्रेस ने सरकार बनाने का निर्णय लिया और डॉ॰ श्रीकृष्ण सिंह (श्रीबाबू) बिहार प्रांत के प्रधानमंत्री बने। पर अंग्रेजी हुकूमत के साथ मतभेदके बाद, अन्य प्रांतों में कांग्रेस मंत्रालयों के साथ,डॉ॰ श्रीकृष्ण सिन्हा ने भारतीय नेताओं से परामर्श किए बिना जर्मनी पर गवर्नर जनरल की युद्ध की घोषणा के विरोध में इस्तीफा दे दिया, और बिहार राज्यपाल के शासन में आया। चुनावों का एक और दौर 1946 में हुआ था, और कांग्रेस का बहुमत हासिल कर रहा था।


title: अल्पाइन जलवायु

text: अल्पाइन जलवायु उस ऊँचाई की जलवायु को कहते हैं जो वृक्ष रेखा के ऊपर हो। किसी जगह की जलवायु अल्पाइन है तभी कहा जा सकता है जब वहाँ किसी भी महीने का औसत तापमान १०° सेल्सियस से ऊपर नहीं होता है।


title: अल्पाइन जलवायु

text: जैसे-जैसे ऊँचाई बढ़ती जाती है, वैसे-वैसे तापमान में गिरावट आती है। इसकी वजह है हवा की गिरावट दर। प्रति किलोमीटर ऊँचाई में तापमान १०° सेल्सियस गिरता है। इसकी वजह यह है कि ऊँचाई में हवा ठंडी होती जाती है क्योंकि दबाव कम होने के कारण वह फैलती है।


title: अल्पाइन जलवायु

text: अतः पहाड़ों में १०० मीटर ऊँचा जाना तकरीबन अक्षांश में ८० किलोमीटर ध्रुव की ओर जाने के बराबर होता है, हालांकि यह ताल्लुक महज़ अन्दाज़ा है क्योंकि स्थानीय कारण भी, जैसे समुद्र से स्थान की दूरी इत्यादि, जलवायु को बड़े पैमाने में प्रभावित करते हैं। मुख्य रूप से इन इलाकों में हिमपात ही होता है जो अक्सर तेज़ गति की हवाओं के साथ होता है।


title: तिलक वर्मा

text: तिलक वर्मा (जन्म 8 नवंबर 2002) एक भारतीय क्रिकेटर हैं। उन्होंने 2018-19 के रणजी ट्रॉफी में 30 दिसंबर 2018 को हैदराबाद के लिए प्रथम श्रेणी में पदार्पण किया। उन्होंने 28 फरवरी 2019 को सैयद मुश्ताक अली ट्रॉफी 2018 में हैदराबाद के लिए अपना ट्वेंटी 20 डेब्यू किया। उन्होंने 28 सितंबर 2019 को विजय हजारे ट्रॉफी में हैदराबाद के लिए अपनी लिस्ट ए की शुरुआत की।


title: महा उपनिषद

text: महोपनिषद सामवेदिय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है।


title: महा उपनिषद

text: उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—


title: पाठ्यपुस्तक

text: पाठ्य पुस्तक अध्ययन की शाखा के विषय को समझाने के लिए विस्तृत संग्रह रखने वाली पुस्तक को कहा जाता है।ये मनुष्यों द्वारा रचित संचित ज्ञान का स्रोत होती हैं लेकिन सभी पुस्तकें पाठ्य पुस्तकें नहीं होती।


title: ठाकुरद्वारा

text: ठाकुरद्वारा (Thakurdwara) भारत के उत्तर प्रदेश राज्य के मुरादाबाद ज़िले में स्थित एक नगर है। यह इसी नाम की तहसील क मुख्यालय भी है।


title: ठाकुरद्वारा

text: रामगंगा की कई सहायक नदियाँ यहाँ बहती हैं। यह मुरादाबाद नगर से 49 किमी दूर उत्तरी सीमा पर स्थित है। यहाँ तहसील की कचहरी, अस्पताल तथा विद्यालय हैं। यहाँ सप्ताह में 3 दिन बाजार लगता है। ठाकुरद्वारा विधानसभा क्षेत्र है ।


title: ठाकुरद्वारा

text: यहां के विधायक नवाब जान खां हैं जो कुंवर सर्वेश के सांसद बनने के उपरान्‍त हुये चुनाव में सपा पार्टी से खड़े होकर जिती है। इनका निवास स्थल वाटिका पैलेश कॉलोनी निकट सागर पब्लिक स्कूल कासीपुर रोड ठाकुरद्वारा।


title: सत्यम घोटाला

text: सत्यम् घोटाला, भारत का एक कारपोरेट घोटाला था जो सन 2009 में सामने आया था। सत्यम कम्प्यूटर्स लिमिटेड के अध्यक्ष रामलिंग राजू ने २००९ में स्वीकार किया कि इस कम्पनी के खातों में झूठी प्रविष्टियाँ की गयीं थी।


title: हमराज़ (2002 फ़िल्म)

text: हमराज़ 2002 की एक भारतीय हिंदी रोमांटिक थ्रिलर फिल्म है। अब्बास-मस्तान द्वारा निर्देशित इस फिल्म का निर्माण वीनस मूवीज़ के बैनर तले हुआ है। बॉबी देओल, अक्षय खन्ना और अमीषा पटेल ने इस फिल्म में प्रमुख भूमिकाऐं निभाई हैं। इसकी कहानी 1998 की फिल्म ए परफेक्ट मर्डर पर आधारित है।


title: हमराज़ (2002 फ़िल्म)

text: हमराज़ को 5 जुलाई 2002 को सिनेमाघरों में प्रदर्शित किया गया था। फिल्म ने बॉक्स ऑफिस पर अच्छा प्रदर्शन किया और इसे एवरेज घोषित किया गया था। कहो ना प्यार है और के बाद यह अमीषा पटेल की लगातार तीसरी हिट फिल्म थी। हिमेश रेशमिया द्वारा रचित फिल्म का संगीत भी ख़ासा लोकप्रिय रहा।


title: हमराज़ (2002 फ़िल्म)

text: करण (अक्षय खन्ना) और प्रिया (अमीषा पटेल) एक नृत्य मंडली की मुख्य जोड़ी हैं, और एक दूसरे से प्यार करते हैं। एक बार वे राज (बॉबी देओल) नामक एक समृद्ध व्यवसायी के क्रूज जहाज पर प्रदर्शन करते हैं। राज, जिसे नहीं पता कि प्रिया और करण प्यार में हैं, प्रिया को पहली बार देखते ही उसकी ओर आकर्षित होता है। कुछ दिनों बाद वह प्रिया के सामने विवाह का प्रस्ताव रखता है, जिसे वह स्वीकार कर लेती है। जब यह बात करण को पता चलती है, तो वह प्रिया की सहायता से राज को धोखा देकर उसका सारा पैसा हड़पने की योजना बनता है। योजनानुसार विवाह के कुछ वर्ष बाद प्रिया राज को तलाक दे देगी, और इससे मिली निर्वाह निधि से करण और प्रिया सुखपूर्वक एक साथ शेष जीवन व्यतीत करेंगे।


title: हमराज़ (2002 फ़िल्म)

text: राज प्रिया को अपने परिवार वालों से मिलवाता है, जिसके बाद दोनों की शादी हो जाती है। कुछ दिनों बाद प्रिया एक दुर्घटना में घायल हो जाती है, और राज उसकी दिन-रात देखभाल करता है। इस घटना से प्रिया का हृदय परिवर्तन हो जाता है, और वह राज को धोखा देने में करण की सहायता करने से मना कर देती है। करण तुरंत योजना बदलता है, और राज को एक अनाम फ़ोन कर उसके और प्रिया के संबंधों के बारे में बता देता है। राज यह सुनकर चकित रह जाता है, और आवेश में आकर करण से मिलता है, और उसे प्रिया को मारने की सुपारी देता है। दूसरी तरफ, प्रिया राज को सारी सच्चाई बताने का निश्चय करती है, और एक कैसेट में सब रिकॉर्ड कर उसे राज की गाड़ी में रख देती है। उसी दिन योजनानुसार करण राज के घर में घुसता है, और प्रिया पर हमला कर देता है।


title: हमराज़ (2002 फ़िल्म)

text: प्रिया की रिकॉर्डिंग सुनकर राज को अपनी भूल का एहसास होता है, और वह प्रिया को बचाने के लिए भागकर अपने घर पहुँचता है, जहाँ उसे पता चलता है कि प्रिया सुरक्षित है, और उसे बचाने वाला और कोई नहीं बल्कि करण ही है। करण ने राज की सारी बातें रिकॉर्ड कर ली थी, जिनके आधार पर वह उसे ब्लैकमेल करने लगता है, और राज का पीछा छोड़ने के बदले मांग करता है कि वह प्रिया को तलाक दे दे। करण राज के पैतृक आवास तक भी पहुंच जाता है, और राज के परिवार वालों को सब बता देने की धमकी देता है। अंत में, राज एक निश्चित स्थान पर करण से मिलने जाता है, जहां उन दोनों में हाथापाई हो जाती है, और कुछ देर में प्रिया भी वहां पहुँच जाती है, जो करण की हत्या कर देती है। प्रिया और राज वापस एक साथ मिल जाते हैं।


title: हमराज़ (2002 फ़िल्म)

text: सुधाकर शर्मा द्वारा प्रदान किए गए गीतों के साथ फिल्म का संगीत हिमेश रेशमिया द्वारा रचित है। कुल 22,00,000 प्रतियों की बिक्री के साथ, यह उस वर्ष की सर्वाधिक बिकने वाली संगीत एल्बम थी।


title: हमराज़ (2002 फ़िल्म)

text: हमराज़ ने भारत में कुल 27.2 करोड़ रुपये, तथा विदेशों में 5.15 लाख अमेरिकी डॉलर (2,51,06,250 रुपये) की कमाई की, जिससे इसकी कुल कमाई 29.7106250 करोड़ रुपये रही। अपनी कुल वैश्विक कमाई के आधार पर यह 2002 की 7वीं सर्वाधिक कमाई करने वाली फिल्म थी। फ़िल्म की सकल आय 16.59 करोड़ रुपये रही, जिसके आधार पर यह 2002 की पांचवीं सबसे ज्यादा मुनाफा कमाने वाली फिल्म रही। 15 करोड़ के बजट पर बनी इस फ़िल्म को बॉक्स ऑफिस इंडिया द्वारा एवरेज घोषित किया गया।


title: हमराज़ (2002 फ़िल्म)

text: कुल 325 पर्दों पर रिलीज़ हुई हमराज़ ने अपने प्रदर्शन के प्रथम दिन कुल 1.55 करोड़ रुपये का व्यापार किया। अगले 2 दिनों में 2.93 करोड़ की अतिरिक्त कमाई के साथ, प्रथम सप्ताहांत में फ़िल्म का कुल संग्रह 4.48 करोड़ रुपये रहा। प्रथम दिन तथा प्रथम सप्ताहांत, दोनों की ही कमाई के आधार पर यह 2002 की पांचवीं सबसे ज्यादा मुनाफा कमाने वाली फिल्म थी। अगले 4 दिनों में फिल्म ने फिर 3.32 करोड़ रुपये कमाए, जिससे प्रथम सप्ताह पूर्ण होने पर भारत में इसकी कमाई 7.70 करोड़ रुपये रही। फिल्म भारत में कुल 11 सप्ताहों तक प्रदर्शित हुई, और इसने अपने दूसरे सप्ताह में 3.20 करोड़ की, तीसरे में 2.12 करोड़ की, चौथे में 1.25 करोड़ की, पांचवें में 91 लाख की, छठे में 45.5 लाख की, सातवें में 33.5 लाख की, आठवें में 23.5 लाख की, नवें में 17.5 लाख की, दसवें में 12 लाख की और ग्यारहवें सप्ताह में 9 लाख की कमाई की।


title: हमराज़ (2002 फ़िल्म)

text: हमराज़ को समीक्षकों से सकारात्मक प्रतिक्रियाएं प्राप्त हुई। रीडिफ़.कॉम की ओर से समीक्षक विवेक फर्नांडेस ने जहाँ इसे "पिछले कुछ महीनों में फिल्म उद्योग में देखी गयी सबसे दिलचस्प फिल्मों में से एक" कहा, तो वहीं सिफ़ी.कॉम के समीक्षकों ने इसे उस समय की "फीकी फिल्मों का एक अच्छा तोड़" करार दिया। प्लेनेट बॉलीवुड के लिए लिखते हुए राकेश बुद्धू ने इसे 10 में से 8 स्टार देते हुए इसके संगीत, कहानी, और कलाकारों के अभिनय की प्रशंशा की। बॉलीवुड हंगामा की अपनी समीक्षा में तरण आदर्श ने इसे 3 स्टार देते हुए इसके "ताजा कलाकारों, एक दिलचस्प पटकथा, और कई भव्य तथा रोमांचकारी दृश्यों" की प्रशंशा की।


title: हमराज़ (2002 फ़िल्म)

text: हमराज़ ने वर्ष 2003 में आयोजित विभिन्न पुरस्कार समारोहों में कई नामांकन अर्जित किये, जिनमें से कुछ निम्न हैं:


title: हमराज़ (2002 फ़िल्म)

text: फ़िल्म का एक सीक्वल निर्माणाधीन है। अगस्त 2015 में निर्माता रतन जैन ने फिल्म का सीक्वल बनाने की इच्छा जताई थी। इसके बाद उसी वर्ष सितंबर में अब्बास-मस्तान ने भी इसकी पुष्टि करते हुए कहा था कि वे एक कहानी पर काम कर रहे हैं, जिसे हमराज़ के सीक्वल के तौर पर बनाया जा सकता है। फिल्म में बॉबी देओल, अक्षय खन्ना और अमीषा पटेल नहीं होंगे, उनकी भूमिकाएं अन्य कलाकार निभाएंगे।


title: परिधीय संवहिनी रोग

text: परिधीय संवहिनी रोग (अंग्रेज़ी:"पेरिफेरल वैस्कुलर डिज़ीज़", लघु:"पीवीडी" (PVD), जिसे परिधीय धमनी रोग ("पेरिफेरल आर्टरी डिज़ीज़", PAD) या पेरिफेरल आर्टरी ऑक्ल्यूसिव डिज़ीज़ (PAOD) भी कहते हैं, हाथों व पैरों में बड़ी धमनियों के संकरा होने से पैदा होने वाली रक्त के बहाव में रुकावट के कारण होने वाली सभी समस्याओं को कहते हैं। इसका परिणाम , सूजन आदि जिनसे , , या गठन हो सकती है। इससे विकट या चिरकालिक (रक्त आपूर्ति में कमी), विशेषकर पैरों में हो सकती है। यह रोग होने की संभावना उन लोगों में अधिक होती है, जो उच्च रक्तचाप, मधुमेह, उच्च रक्तचाप, उच्च कॉलेस्ट्रॉल और निष्क्रिय जीवनशैली के रोगी होते हैं या उनके रक्त में वसा या लिपिड की मात्रा अधिक होती है। साथ ही धूम्रपान ज्यादा करने वालों को भी ये समस्या होती है। इसके अलावा, रक्त का थक्का जमने के कारण रक्त-शिराएं अवरोधित हो जाती हैं। इस रोग में रक्त धमनियों की भीतरी दीवारों पर वसा जम जाती है। ये हाथ पाँवों के ऊतकों में रक्त के प्रवाह को रोकता है। रोग के प्राथमिक चरण में चलने या सीढ़ियां चढ़ने पर पैरों और कूल्हों में थकान या दर्द महसूस होता है। इस समय रोगी इन लक्षणों पर ध्यान नहीं देते हैं। समय के साथ-साथ इसके अलावा अन्य लक्षणों में दर्द, सुन्न होना, पैर की माँसपेशियों में भारीपन आते हैं। शारीरिक काम करते समय मांसपेशियों को अधिक रक्त प्रवाह चाहिए होता है। यदि नसें संकरी हो जाएं तो उन्हें पर्याप्त रक्त नहीं मिलता। आराम के समय रक्त प्रवाह की उतनी आवश्यकता नहीं होती इसलिए बैठ जाने से दर्द भी चला जाता है।


title: परिधीय संवहिनी रोग

text: आरंभ में रोगी शारीरिक श्रम करते हुए दर्द महसूस करते हैं। फिर जैसे जैसे रोग बढ़ता जाता है रोगी को आराम के समय भी दर्द रहने लगता है। अनुसंधानों के अनुसार रेशा युक्त भोजन शुरु करने से कार्डियोवैस्कुलर आशंकाओं में लगभग १० प्रतिशत तक की कमी आती है। जिन रोगियों में इस रोग होने का पता लग चुका है उनको शारीरिक रूप से ज्यादा सक्रिय होना पड़ेगा तभी उनकी सेहत सुधरेगी। नियमित रूप से त्वचा व पैरों की देखभाल महत्त्वपूर्ण होती है जिससे इस रोग से बचा जा सके। रोगी को चाहिए की प्रतिदिन अपने पैरों की जांच करें कि उनमें कोई खरोंच, कटना-फटना, ज़ख्म जैसी समस्या तो नहीं है। पैरों को गुनगुने पानी में धोना चाहिए उन्हें नरम साबुन से साफ कर अच्छी तरह सुखाना चाहिए। इसके अलावा धूम्रपान कम करें, दैनिक व्यायाम करें, कम-वसा और कम कोलेस्ट्रॉल वाले भोजन का सेवन करें। और सबसे महत्त्वपूर्ण अपने रक्त चाप पर नियंत्रण रखें।


title: परिधीय संवहिनी रोग

text: सामान्यत: पुरुषों में ये समस्या महिलाओं की तुलना में अधिक होती है। अमेरिकन हार्ट एसोसिएशन में हाल में हुए शोधों से ज्ञात हुआ है कि पेरिफेरल वैस्कुलर डिजीज से ग्रसित १० प्रतिशत रोगियों में मरोड़ उठने यानि "इंटरमिटेंट क्लॉडिकेशन" के लक्षण होते हैं। ४० प्रतिशत लोग पैर के दर्द की शिकायत नहीं करते और शेष ५० प्रतिशत लोगों में विभिन्न किस्म के लक्षण प्रकट होते हैं। अन्य वैज्ञानिक अनुसंधान दर्शाते हैं की पीवीडी बढ़ती के साथ बढ़ती है। ४० वर्ष से अधिक के ८० लाख पुरुषों और महिलाओं को पीवीडी की समस्या है। अनुमानत: यह दर ५० से ६० वर्ष के लोगों में १ से २.५ प्रतिशत होती है और ६५ वर्ष से अधिक आयु के लोगों में ५-९ प्रतिशत होती है। पीवीडी के ३० प्रतिशत रोगियों को हृदयाघात से मृत्यु का जोखिम होता है। गैर मधुमेह ग्रस्त महिलाओं की तुलना में मधुमेह की शिकार महिलाओं में पेरीफेरल वेस्कुलन डिजीज का खतरा ७.६ गुना अधिक होता है।


title: संख्यात्मक नियंत्रण

text: मशीनी औजारों को प्रोग्रामित कमाण्डों के द्वारा स्वयंचालित कर देना संख्यात्मक नियंत्रण (Numeric Control) कहलाता है। अतः संख्यात्मक नियंत्रण में औजारों को हाथ द्वारा पहियों/लीवरों को घुमाकर नहीं चलाना पड़ता। एक बार काम को प्रोग्राम कर देने के बाद इसमें ऑपरेटर का हस्तक्षेप नहीं के बराबर रहता है। चूँकि वर्तमान समय में लगभग सारा संख्यात्मक नियंत्रण कंप्यूटर की सहायता से ही किया जाता है अतः इसे प्रायः कंप्युटर न्युमेरिकल कंट्रोल (CNC) ही कहा जाता है।


title: आरंभिक भारतीय

text: आरंभिक भारतीय ('अर्ली इंडियंस'): भारतीय पत्रकार टोनी जोसेफ़ द्वारा लिखित एक 2018 गैर-काल्पनिक किताब है, जो आज दक्षिण एशिया में रहने वाले लोगों के पूर्वजों पर केंद्रित है। जोसेफ 65,000 वर्ष अतीत में चले गए- जब शारीरिक रूप से आधुनिक मानव (होमो सेपियन्स), ने पहली बार अफ्रीका से भारतीय उपमहाद्वीप में अपना रास्ता बनाया। पुस्तक छह प्रमुख विषयों - इतिहास, पुरातत्व, भाषा विज्ञान, जनसंख्या आनुवंशिकी, दर्शनशास्त्र और पुरालेख के शोध के निष्कर्षों पर निर्भर करती है, और इसमें हाल के वर्षों के पथ-ब्रेकिंग प्राचीन डीएनए अनुसंधान शामिल हैं।


title: आरंभिक भारतीय

text: पुस्तक भारत में चार प्रागैतिहासिक प्रवास की चर्चा करती है।पुस्तक में कहा गया है कि हड़प्पा ज़ाग्रोस के कृषकों (आधुनिक ईरान के क्षेत्र से) और प्रथम भारतीयों का मिश्रण था, प्रवासियों की एक लहर जो अफ्रीका से अरब में आई और फिर लगभग ६५,००० साल पहले भारत पहुंची। हाल के डीएनए प्रमाणों का हवाला देते हुए वे भारत में आधुनिक मानवों के बड़े पैमाने पर हुए आगमन यानी ईरान से 7000 ईसा पूर्व और 3000 ईसा पूर्व के बीच कृषकों के आगमन तथा 2000 ईसा पूर्व और 1000 ईसा पूर्व के बीच मध्य एशियाई स्टेपी (घास के मैदान) से अन्य लोगों के साथ ही पशुपालकों (आर्य) के आगमन का भी पता लगाते हैं।


title: आरंभिक भारतीय

text: पुस्तक में सिंधु घाटी सभ्यता और प्रारंभिक वैदिक सभ्यता के बीच समानता और अंतर के बारे में भी चर्चा की गई है। पुस्तक में उल्लेख किया गया है कि "आर्य" संस्कृति सबसे अधिक संभावना उन लोगों के बीच बातचीत, अपनाने और अनुकूलन का परिणाम थी जो भारत-यूरोपीय भाषाओं को भारत में लाए थे और जो पहले से ही इस क्षेत्र के अच्छी तरह से बसे हुए निवासी थे, और संस्कृत और वेद भारतीय उपमहाद्वीप में विकसित हुए थे।


title: आरंभिक भारतीय

text: पुस्तक को पाठकों और कई आलोचकों द्वारा खूब सराहा गया। सुजाता बायरावन ने द हिंदू में लिखा है कि यह पुस्तक आनुवंशिक साक्ष्य के आधार पर हमारे पूर्वजों की एक सम्मोहक कहानी कहती है। रज़ीब खान ने कहा कि पुस्तक प्रारंभिक भारतीयों की स्पष्ट समझ प्रस्तुत करती है। जून 2019 में, सेंटर फॉर सेल्युलर एंड मॉलिक्यूलर बायोलॉजी (CCMB), हैदराबाद के प्रमुख भारतीय आनुवंशिकीविदों ने प्रतिष्ठित विज्ञान पत्रिका करंट साइंस में अर्ली इंडियंस पुस्तक की समीक्षा की और पहली से भारतीय उपमहाद्वीप में आधुनिक मानव के आंदोलन के कालक्रम को संश्लेषित करने के लिए टोनी जोसेफ की सराहना की। पुरातत्व, नृविज्ञान, भाषा विज्ञान और आनुवंशिकी (प्राचीन डीएनए सहित) के क्षेत्र से नए निष्कर्षों का हवाला देते हुए, हाल के प्रवासियों के लिए अफ्रीका से बाहर के मानव।


title: २००७

text: 29 अप्रैल - स्पेन की इन्फैंटा सोफिया, फेलिप, प्रिंस ऑफ ऑस्टुरियस की बेटी (अब किंग फेलिप VI) और लेटिजिया, अस्टुरियस की राजकुमारी।


title: असाल्ट राइफल

text: प्रहार राइफल (असाल्ट राइफल) एक चयनात्मक-विराम राइफल है जिसमे एक मध्यवर्ती कारतूस तथा वियोज्य मैगजीन का उपयोग होता है। इन राइफलों का सबसे पहले द्वितीय विश्वयुद्ध के दौरान इस्तेमाल किया गया।


title: असाल्ट राइफल

text: एक बन्दूक में निम्नलिखित विशेषताएं होनी चाहिए। यह असाल्ट राइफल चयनात्मक आग में सक्षम होनी चाहिए। एक मानक राइफल या लड़ाई राइफल से एक पिस्तौल, लेकिन कम से कम और अधिक शक्ति: यह एक मध्यवर्ती शक्ति कारतूस होनी चाहिए। इसके गोला बारूद को वियोज्य बॉक्स पत्रिका से आपूर्ति किया जाना चाहिए। यह कम से कम 300 मीटर का एक प्रभावी सीमा होनी चाहिए।


title: फली (लैग्यूम)

text: लैग्यूम (फली) एक प्रकार का पौधा या फल है जो फाबासीए (Fabaceae) या लैगुमिनोसे (Leguminosae) परिवार से संबंधित है। लैग्यूम का फल एक साधारण सा सूखा फल है जो एक कापेल पर विकसित होता है और सामान्यतः दो भागों में बँटा होता है। इस प्रकार के फलों के लिए एक अन्य नाम है "पॉड", लेकिन यह नाम अन्य प्रकार के फलों के लिए भी प्रयुक्त किया जाता है, जैसे वनिला। कुछ प्रसिद्ध लैग्यूम हैं, अल्फाल्फा, तिपतिया घास, मटर, बीन, मसूर, मेसकुईट, कॉरोब और मूँगफली।


title: क्रिस्टन स्टीवर्ट

text: क्रिस्टन जेम्स स्टीवर्ट (, जन्म ९ अप्रैल १९९० - 9 अप्रैल, 2020) एक अमरीकी अभिनेत्री है। वह "द ट्वाइलाइट सागा" की फ़िल्मों में बेला स्वान का पात्र निभाने के लिए लोकप्रिय है। उन्होंने कई अन्य फ़िल्मों में भी कार्य किया है जिनमे "पैनिक रूम" (२००२), "ज़थुरा" (२००५), "इन द लैंड ऑफ़ वुमन" (२००७), "द मेसेंजर्स" (२००७), "एडवेंचरलैंड" (२००९) और "द रनावेज़" (२०१०) शामिल है। वे २०१२ में बन रही तीन अन्य फ़िल्मों में भी नज़र आएंगी जिनमे "स्नो वाईट एंड द हंट्समैन", "ऑन द रोड" और "द ट्विलाइट सागा: ब्रेकिंग डॉन - भाग २" शामिल है।


title: मुकुट बिहारी वर्मा

text: श्री मुकुट बिहारी वर्मा जी ,का जन्म 28 दिसम्बर 1945 को भारत-नेपाल सीमा पर स्थित ग्राम मदरिया, विकास खण्ड-मिहीपुरवा, जनपद-बहराइच उ0प्र0 के एक किसान परिवार में हुआ।


title: मुकुट बिहारी वर्मा

text:  28.12.1945 भारत-नेपाल सीमा पर स्थित ग्राम मदरिया, विकास खण्ड-मिहीपुरवा, जनपद-बहराइच उ0प्र0 के एक किसान परिवार में जन्म।


title: मुकुट बिहारी वर्मा

text:  वर्ष 1975 आपातकाल के समय भूमिगत रहकर बहराइच में ‘‘लोकतंत्र रक्षा आन्दोलन’’ के सहभागी रहे। मुकदमे में फरार रहे पुलिस ने घर -मकान कुर्क किया किन्तु गिरफ्तार नहीं कर सकी।


title: मुकुट बिहारी वर्मा

text:  वर्ष 1996 पार्टी ने कैसरगंज विधान सभा से प्रत्याशी बनाया परन्तु मात्र 234 मतों के अन्तर से चुनाव में हार।


title: मुकुट बिहारी वर्मा

text:  वर्ष 2002 वर्ष 2002, 2012 एवं 2017 में कैसरगंज विधान सभा से सदस्य, विधान सभा के रूप में चुने गये। वर्ष 2013 से लगातार दूसरी बार अवध क्षेत्र के अध्यक्ष तथा वर्तमान में प्रदेश सरकार में सहकारिता विभाग के मंत्री का दायित्व 2017 से।


title: ई-न्यायालय (भारत)

text: भारत की ई-न्‍यायालय एकीकृत मिशन मोड परियोजना उच्‍च न्‍यायालयों और जिला/अधीनस्‍थ न्‍यायालयों में लागू की गई एक राष्‍ट्रीय ई-शासन परियोजना है। परियोजना की परिकल्‍पना भारत के उच्‍चतम न्‍यायालय की ई-समिति द्वारा 'भारतीय न्‍यायपालिका-2005 में सूचना तथा संचार प्रौद्योगिकी के कार्यान्‍वयन के लिए राष्‍ट्रीय नीति' के आधार पर की गई थी।


title: ई-न्यायालय (भारत)

text: ई-कोर्ट मिशन मोड परियोजना देश में जिला और अधीनस्‍थ न्‍यायालयों को सूचना और संचार टेक्‍नोलाजी के द्वारा सशक्‍त करके राष्‍ट्रीय ई-अभिशासन परियोजना के दायरे में लाने की मिशन मोड में चलाई जा रही परियोजना (प्रथम चरण 2010-15 और द्वितीय चरण 2015-19) है।


title: ई-न्यायालय (भारत)

text: ई-न्यायालय (eCourt) परियोजना का उद्देश्य नागरिक केंद्रित सेवाओं को तत्काल और समयबद्ध तरीके से उपलब्ध कराना है। यह न्यायिक प्रक्रिया और न्याय प्रणाली को सस्ती , सुलभ, और पारदर्शी बनाने में मदद करता है। इसके माध्यम से आप भारत के विभिन्न जिला न्यायालयों द्वारा प्रदान की जा रही ऑनलाइन सेवाओं की जानकारी और सूचनाएं हासिल कर सकते हैं। सभी प्रदेशों की वाद-प्रतिवाद की जानकारी भी कई विकल्पों - जैसे कि प्रथम दृष्टया विवरण (एफआईआर), पार्टी का नाम, वकील का नाम आदि - के आधार पर उपलब्ध है। भारत के उच्चतम न्यायालय और उच्च न्यायालयों की वेबसाइट के लिंक भी उपलब्ध हैं।


title: ई-न्यायालय (भारत)

text: यह परियोजना तीन चरणों में लागू होनी है जिसका प्रथम चरण २०११ से २०१५ तक था। दूसरा चरण २०१५ से २०१९ तक का था जिसमें कुल १६७० करोड़ रूपए खर्च करने की योजना थी। राष्ट्रीय न्यायिक डाटा ग्रिड (National Judicial Data Grid (NJDG)) का निर्माण कर लिया गया है जो देश के १६०८९ जिला एवं अधीनस्थ न्यायालयों की न्यायिक कार्वाइयों और निर्णयों की जानकारी देता है। केस पंजीकरण, काज लिस्ट, केस की स्थिति, दैनिक निर्णय, अन्तिम निर्णय, आदि का विस्तृत विवरण इस साइट पर उपलब्ध है। इस समय १० करोड़ से अधिक केसों की स्थिति का एवं ७ करोड़ से अधिक के आदेश/निर्णयों की जानकारी देखी जा सकती है।


title: ई-न्यायालय (भारत)

text: एकीकृत वाद सूचना प्रणाली ( Unified Case Information System(CIS) National Core 1) का विकास एन आई सी ने किया। यह उबन्तू प्रचालन तंत्र पर चलता है जो मुक्तस्रोत एवं निःशुल्क है।


title: ई-न्यायालय (भारत)

text: राष्‍ट्रीय न्‍यायिक डाटा ग्रिड (एनजेडीजी) भी ई-न्‍यायालय एकीकृत मिशन मोड परियोजना का अंग है। एनजेडीजी मामलों की पहचान करने, प्रबंधन एवं लंबित होने की अवधि को कम करने के लिए निगरानी के साधन के रूप में भी कार्य करेगा। व्‍यवस्‍था में देरी एवं बकाया राशि को कम करने के लिए नीतिगत फैसले लेने, न्‍यायालयों के प्रदर्शन एवं प्रणालीगत बाधाओं की निगरानी को सरल बनाने के लिए और अत: बेहतर संसाधन प्रबंधन सुविधा देने के लिए समय पर जानकारी प्रदान करने में सहायता करता है। एनजेडीजी किशोर न्‍याय प्रणाली सहित सभी वर्गों के मामलों को भी समाविष्‍ट करेगा। एनजेडीजी को चालू वित्‍त वर्ष 2013-14 में प्रायोगिक आधार पर लागू किया गया था।


title: ई-न्यायालय (भारत)

text: परियोजना, २००५ में आरम्भ की गयी थी। ई-न्‍यायालय एकीकृत मिशन मोड परियोजना के अंतर्गत 14,249 जिला एवं अधीनस्‍थ न्‍यायालयों को कम्‍प्‍यूटरीकृत करने की योजना थी। इस परियोजना को रणनीतिक दिशा एवं मार्गदर्शन देने के लिए विधि एवं न्‍याय मंत्रालय के न्‍याय विभाग में सचिव की अध्‍यक्षता में सशक्त समिति का गठन किया गया।


title: ई-न्यायालय (भारत)

text: अगस्त-2012 में भारत के मुख्य न्यायाधीश ने उच्‍च न्‍यायालय के अवर न्‍यायाधीश को ई-समिति के प्रभारी के रूप में नियुक्‍त किया था। उन्‍होंने उच्‍च न्‍यायालयों की कम्‍प्‍यूटर समिति के अध्‍यक्ष के साथ नियमित बैठकें आयोजित करने तथा परियोजना की प्रगति की समीक्षा करके परियोजना के कार्यान्‍वयन को प्रोत्‍साहित किया।


title: ई-न्यायालय (भारत)

text: ई-न्‍यायालयों परियोजना को राष्‍ट्रीय ई-शासन योजना के तहत अन्‍य मिशन मोड परियोजनाएंओं (जैसे कि राज्‍यव्‍यापी नेटवर्क (एसडब्‍ल्‍यूएएन), राज्‍य डाटा केंद्र (एसडीसी), सामान्‍य सेवा केंद्र) के साथ एकीकृत किया गया है। इस परियोजना को अपराध एवं अपराधी खोज नेटवर्क प्रणाली (सीसीटीएनएस) परियोजना और अन्‍य संबंधित एमएमपी के साथ संयोजित किया गया है।


title: ई-न्यायालय (भारत)

text: विश्व के कई देश त्वरित न्यायपालन के लिये कृत्रिम बुद्धि का प्रयोग कर रहे हैं। अर्जेन्टाइना में 'प्रोमेटी' (Prometea) नामक कृत्रिम बुद्धि आधारित औजार विकसित किया गया है। चीन में सन २०१७ से ही व्यावसाय सम्बन्धी मामलों के निपटारे के लिये कृत्रिम बुद्धि आधारित व्यवस्था लागू है।


title: ई-न्यायालय (भारत)

text: भारत में भी इसकी बहुत आवश्यकता है क्योंकि यहाँ पर लम्बित मामलों की संख्या बहुत अधिक है और निर्णय आने में कभी-कभी २०-३० वर्ष या उससे भी अधिक समय लग जाते हैं। सितम्बर २०२१ में भारत के उच्च न्यायालयों में लगभग ५८ लाख मामले लम्बित थे तथा सन २०१५ और २०१९ के बीच प्रति वर्ष केवल १८ लाख मामलों का निपटारा हो पाया। इसी को ध्यान में रखते हुए वर्ष २०२१ में विधि मंत्री किरण रिजिजू ने विचार व्यक्त किया था कि कृत्रिम बुद्धि का प्रयोग करके लम्बित मामलों की संख्या कम की जा सकती है। यही बत कुछ समय पूर्व मुख्य न्ययधीश शरद बोबडे भी यही विचार व्यक्त कर चुके हैं।


title: ई-न्यायालय (भारत)

text: नयी प्रौद्योगिकी जैसे, कृत्रिम बुद्धि, मशीन लर्निंग, और प्राकृतिक भाषा संसाधन का सभी उद्योगों में अपार सम्भावनाएँ हैं। इनका उपयोग यदि न्याय और सुव्यवस्था के लिये किया जाय तो ये इस क्षेत्र में भी अत्यन्त उपयोगी सिद्ध हो सकतीं हैं। २०२१ में ही सर्वोच्च न्यायलय में सुपेस (SUPACE) नामक योजना आरम्भ हुई है जो मामलों से सम्बन्धित भारी मत्र में प्रस्तुत आँकड़ों को समझने में सहायक होती है। इसी प्रकार, आईआईटी खडगपुर के शोधकर्ताओं ने कृत्रिम बुद्धि पर आधारित एक विधि विकसित की है जो मुकद्दमों के निर्णयों को मशीन द्वारा पढ़ने में सहायक होता है। अब इस दिशा में अनेक नयी स्टार्ट-अप कम्पनियाँ भी पदार्पण कर चुकीं हैं।


title: निजी बैंकिंग

text: निजी बैंकिंग बैंकिंग, निवेश निवेशऔर अच्छी संपत्ति निवेश करने वाले अलग-अलग लोगों को बैंकों द्वारा प्रदान की जाने वाली अन्य वित्तीय सेवाओं के लिए प्रयुक्त शब्दावली है। "निजी" शब्द ग्राहक को अधिक व्यक्तिगत आधार पर प्रदान की गई सेवा को संदर्भित करता है न कि बड़े पैमाने पर बाजार में आमतौर पर बैंक के समर्पित सलाहकारों के माध्यम से खुदरा बैंकिंग को. इसे निजी (प्राइवेट) बैंक के साथ भ्रमित नहीं किया जाना चाहिए, जो गैर निगमित बैंकिंग संस्था है।


title: निजी बैंकिंग

text: ऐतिहासिक दृष्टि से निजी बैंकिंग को एक बहुत ही ख़ास नजरिये से देखा गया है, जो केवल 2 करोड़ डॉलर से अधिक की निवल नकदी की उच्च क्षमता वाले बहुत विशिष्ट व्यक्ति की जरूरतों को पूरा करने के लिए है, हालांकि यह अब निवेशक के लिए मात्र $ 250,000 की छोटी सी राकम साथ निजी बैंक खाते खोलना संभव है। किसी संस्था का निजी बैंकिंग प्रभाग उनके ग्राहकों के लिए धन प्रबंधन, बचत, विरासत और कर योजना के रूप में विभिन्न सेवाएं प्रदान करेगा. एक उच्च-स्तरीय फार्म की निजी बैंकिंग (विशेष रूप से संपन्न के लिए) को अक्सर धन प्रबंधन के रूप में संदर्भित किया जाता है। निजी बैंकिंग सेवाओं के लिए ग्राहक राशि का भुगतान या तो लेनदेन की संख्या पर, वार्षिक पोर्टफोलियो प्रदर्शन पर या एक "फ्लैट शुल्क" पर करते हैं, आमतौर पर जिसकी गणना निवेश की गयी कुल रकम के वार्षिक प्रतिशत आधारित होती है।


title: निजी बैंकिंग

text: "निजी" शब्द करों को न्यूनतम करने के लिए परिसंपत्तियों के सावधानीपूर्वक आवंटन द्वारा कर अथवा प्राधिकारी से परिसंपत्तियों को गुप्त रख कर बैंक की गोपनीयता के सन्दर्भ में उल्लेख करते हैं। स्विस और कुछ अपतटीय बैंकों की चोरी का अभ्यास कर रहे व्यक्तियों को ऐसे सहयोग के लिए आलोचना की गई हैं। हालांकि "कर की धोखाधड़ी" स्विट्जरलैंड में अपराधिक जुर्म है, "कर की चोरी" एक नागरिक जुर्म है, जिसे बैंकों के अधिकारियों को सूचित करने की जरूरत नहीं.


title: निजी बैंकिंग

text: "यूरो मनी के अनुसार वार्षिक निजी बैंक और धन प्रबंधन, 2010 रैंकिंग प्रबंधन निजी बैंक, जो आस्तियों को प्रबंधन लाभ, संबंध प्रबंधकों और सेवाओं की पेशकश ग्राहकों के अनुपात के अनुसार आंकते हैं, प्रबंधन के तहत वैश्विक निजी बैंकिंग की परिसंपत्तियां काफी हद तक $11.8 ट्रिलियन डॉलर से नीचे $6.8 ट्रिलियन डॉलर तक उतर जाती है। "


title: निजी बैंकिंग

text: सर्वश्रेष्ठ निजी बैंक का 2010के लिए अतिशय उच्च निवल मूल्य ($30m+) है। यह तालिका निजी बैंक रैंकिंग की एक श्रेणी का प्रतिफल प्रदर्शित करती है।


title: निजी बैंकिंग

text: जेपीमोर्गन को यूरोमनी 2010 के मतदान में "अति उच्च निवल लागत ($35m+) 2010 वाले सर्वश्रेष्ठ निजी बैंक" में शीर्ष स्थान के लिए चुना गया।


title: निजी बैंकिंग

text: 2010 के लिए स्कॉर्पियो पार्टनरशिप के वार्षिक निजी बैंकिंग बेंचमार्क के अनुसार सबसे बड़ा निजी बैंकिंग प्रभाग बैंक ऑफ अमेरिकामें है, उसके बाद यूबीएस एजी (UBS AG), मॉर्गन स्टेनली स्मिथ बार्नी और वेल्स फारगो के नाम आते हैं। इन संस्थानों में से प्रत्येक ने निजी ग्राहकों के प्रबंधन के तहत 1 ट्रिलियन डॉलर की संपत्ति से अधिक एकत्र कर लिया है। वैश्विक संपत्ति प्रबंधकों की वार्षिक रैंकिंग स्थिति के संदर्भ में अपेक्षाकृत एक स्थिर तस्वीर पेश करती है हालांकि (ज्यादातर संपत्ति प्रबंधन द्वारा संचालित) परिसंपत्तियों में काफी वृद्धि हुई। दरअसल, अब शीर्ष 10 USD8.733 USD8.733 ट्रिलियन एचएनडब्ल्यू (HNW) की परिसंपत्तियों का सामूहिक प्रबंधन, शुल्क आधारित कुल उद्योग के 64% प्रबंधित परिसंपत्तियों का प्रतिनिधित्व करते हुए आज करते हैं। शीर्ष 20 जबकि USD10.451 ट्रिलियन (खरब), बाजार के 77% का प्रतिनिधित्व करते हुए, पिछले वर्ष के USD9.2 ट्रिलियन से ऊपर का प्रबंधन करते हैं। स्कॉर्पियो पार्टनरशिप बेंचमार्क 2010, प्रेस विज्ञप्ति और सारांश.


title: अमेथिस्ट

text: अमेथिस्ट बैंगनी क़िस्म का स्फटिक है जिसका अक्सर गहनों में इस्तेमाल किया जाता है। इसका नाम प्राचीन यूनानी "ἀ" "a-" ("नहीं") और "μέθυστος" "methustos" ("मादकता") से आया है, इस विश्वास के संदर्भ में कि रत्न नशे से अपने मालिक की रक्षा करता है; प्राचीन यूनानी और रोमवासी अमेथिस्ट पहना करते थे और इस विश्वास के साथ उनसे मद्य पात्र बनाते थे कि वह मदहोशी को रोकेगा.


title: अमेथिस्ट

text: 19वीं सदी में, अमेथिस्ट के रंग का श्रेय मैंगनीज की उपस्थिति को दिया गया था। तथापि, चूंकि यह बहुत ही परिवर्तन में सक्षम है और ताप से भी उत्सर्जित होता है, कुछ अधिकारियों द्वारा रंग को जैविक स्रोत से माना गया। फ़ेरिक थियोसाइनेट का सुझाव दिया गया और खनिज में सल्फ़र पाए जाने की बात कही गई।


title: अमेथिस्ट

text: अभी हाल ही के कार्य दर्शाते हैं कि अमेथिस्ट का रंग फ़ेरिक लौह की अशुद्धताओं की वजह से है। अतिरिक्त अध्ययनों ने रंग के लिए लौह और एल्यूमीनियम की जटिल अन्योन्य-क्रिया को इसके लिए जिम्मेदार ठहराया.


title: अमेथिस्ट

text: ताप के प्रभाव में आम तौर पर अमेथिस्ट पीला हो जाता है और गहनों के अधिकांश सिट्रीन, कैर्नगोम, या पीले स्फटिक को केवल "जला हुआ अमेथिस्ट" माना जाता है। अमेथिस्टाइन क्वार्ट्ज की नसों का रंग उजागर दृश्यांश पर खोने की ओर प्रवृत्त है.


title: अमेथिस्ट

text: सिंथेटिक अमेथिस्ट सर्वोत्तम गुणवत्ता वाले अमेथिस्ट की नकल के रूप में बनाया जाता है। इसकी रासायनिक और भौतिक विशेषताएं प्राकृतिक अमेथिस्ट से इतनी समान हैं कि उसे उन्नत रत्न-वैज्ञानिक परीक्षणों के बिना (जो अक्सर लागत-निषिद्ध हैं) सुनिश्चित रूप से अलग पहचाना नहीं जा सकता है। "ब्राज़ील लॉ ट्विनिंग" पर आधारित एक परीक्षण मौजूद है (स्फटिक-यमलन का एक स्वरूप जहां दाएं और बाएं स्फटिक संरचनाओं को एक क्रिस्टल में संयोजित किया जाता है) जिसका सिंथेटिक अमेथिस्ट की आसानी से पहचान के लिए उपयोग किया जा सकता है। सिद्धांत रूप में हालांकि इस सामग्री को सिंथेटिक रूप से तैयार करना संभव है, लेकिन बाज़ार में यह प्रकार बड़ी मात्रा में उपलब्ध नहीं है।


title: अमेथिस्ट

text: अमेथिस्ट दाएं और बाएं एकांतर पटलिकाओं के अनियमित अधिस्थापन से बना है। यह दर्शाया गया है कि ऐसी संरचना यांत्रिक तनाव के कारण हो सकता है।


title: अमेथिस्ट

text: अमेथिस्ट एक हल्के गुलाबी बैंगनी से गहरे बैंगनी रंग तक के प्राथमिक रंगों में उपलब्ध होता है। अमेथिस्ट एक या दोनों माध्यमिक रंग, लाल और नीला प्रदर्शित कर सकता है। आदर्श ग्रेड को "डीप साइबेरियाई" कहा जाता है और इसमें लगभग 75-80 प्रतिशत का बैंगनी रंग, 15-20 प्रतिशत नीला और (प्रकाश स्रोत पर निर्भर) लाल माध्यमिक रंग पाया जाता है।


title: अमेथिस्ट

text: हरे स्फटिक को कभी-कभी हरा अमेथिस्ट कहा जाता है। हरे स्फटिक के लिए अन्य नाम हैं प्रेसियोलाइट, वरमरीन या लाइम सिट्रीन.


title: अमेथिस्ट

text: अमेथिस्ट का प्राचीन मिस्रवासियों द्वारा रत्न के रूप में प्रयोग किया जाता था और बड़े पैमाने पर उत्कीर्ण आकृति रत्नों के लिए पुरावस्तु में प्रयुक्त किया जाता था।


title: अमेथिस्ट

text: यूनानियों का मानना था कि अमेथिस्ट रत्न मादकता को रोक सकता है, जबकि मध्यकालीन यूरोपीय सैनिक लड़ाई में संरक्षण के रूप में अमेथिस्ट ताबीज पहनते थे। इसका कारण यह मान्यता है कि अमेथिस्ट स्वस्थ कर देता है और उन्हें शांत स्वभाव का बनाए रखता है। इंग्लैंड के आंग्ल-सैक्सन कब्रों में अमेथिस्ट के मोती पाए गए।


title: अमेथिस्ट

text: दक्षिणी ब्राजील के सांताक्रूज में पास से, एक बड़ा जियोड या "अमेथिस्ट-ग्रोटो" 1902 की डसेलडॉर्फ़, जर्मनी की प्रदर्शनी में प्रदर्शित किया गया था।


title: अमेथिस्ट

text: यूनानी शब्द "अमेथिस्टॉस" को "a-", नहीं + "methustos", मदोन्मत्त से यूनानी "शराबी नहीं" के रूप में अनूदित किया जा सकता है। अमेथिस्ट को मादकता के प्रति ज़ोरदार मारक के रूप में माना गया था, जिसके कारण उससे अक्सर शराब के जाम उत्कीर्ण किए जाते थे। यूनानी पौराणिक कथाओं में, डायोनिसस, मादकता और शराब के देवता, अमेथिस्टोस नामक कन्या का पीछा कर रहे थे, जिसने उनके प्यार को ठुकराया था। अमेथिस्टोस ने देवताओं से प्रार्थना की कि वह पवित्र बनी रहे, जिसे देवी अरतेमिस ने स्वीकार किया और उसे सफ़ेद पत्थर में बदल दिया। अमेथिस्टोस के पवित्र बने रहने की इच्छा से विनम्र होकर डायोनिसस ने पत्थर पर भेंट स्वरूप शराब उंडेल दिया, जिससे क्रिस्टल बैंगनी रंग के हो गए।


title: अमेथिस्ट

text: कहानी के रूपांतरणों में शामिल है कि डायोनिसस एक मनुष्य से अपमानित हुए और क्रोध में बदला लेने के लिए खूंखार बाघ बनाते हुए क़सम खाई कि अगला जो भी मनुष्य उनके रास्ते में आएगा उसकी हत्या कर देंगे। वह मनुष्य एक सुंदर युवा कन्या अमेथिस्टोस निकलीं, जो अरतेमिस को श्रद्धा-सुमन अर्पित करने जा रही थी। अरतेमिस ने क्रूर पंजों से उसे बचाने के लिए उस कन्या को शुद्ध् क्रिस्टलीय स्फटिक की मूर्ति में बदलते हुए, उसके जीवन की रक्षा की। डायोनिसस की जब सुंदर मूर्ति पर नज़र पड़ी, तो उसे अपने किए पर पछतावा हुआ और उसने शराब के आंसू बहाए. तब भगवान के आंसुओं ने स्फटिक पर बैंगनी दाग छोड़े. एक अन्य रूपांतरण में टाइटन रिया द्वारा शराबी के विवेक की रक्षा के लिए डायोनिसस को अमेथिस्ट रत्न भेंट में देना शामिल है। यह गर्म करने पर पीले रंग में बदल जाता है।


title: अमेथिस्ट

text: अमेथिस्ट ब्राज़ील के मिनास गेराइस राज्य में बहुतायत में उत्पादित होता है, जहां ज्वालामुखी चट्टानों के भीतर बड़े जियोडों में यह पाया जाता है। यह दक्षिण कोरिया में भी पाया और खोदा जाता है। दुनिया में सबसे विशाल विवृत खान अमेथिस्ट धारी, माइसाउ, निचले ऑस्ट्रिया में है। ब्राज़ील और उरुग्वे के कई खोखले गोमेदों में अंदर की ओर अमेथिस्ट क्रिस्टल के समूह शामिल हैं। बहुत बढ़िया अमेथिस्ट रूस से आता है, विशेष रूप से एकाटरिनबर्ग जिले के मुरसिंका के पास, जहां वह ग्रेनाइट चट्टानों की क्रिस्टल गुहिकाओं में पाया जाता है। भारत के कई स्थानों में अमेथिस्ट की उपज होती है। अमेथिस्ट के सबसे बड़े वैश्विक उत्पादकों में एक है जाम्बिया, जिसका वार्षिक उत्पादन 1,000 टन है। अमेथिस्ट संयुक्त राज्य अमेरिका की कई बस्तियों में होता है। इनमें उल्लेख किया जा सकता है: जिला और मरिकोपा काउंटी, अरिज़ोना में मज़टज़ाल पर्वत क्षेत्र; अमेथिस्ट पर्वत, टेक्सास; एल्लोस्टोन राष्ट्रीय उद्यान; डेलावेयर काउंटी, पेंसिल्वेनिया; हेवुड काउंटी, उत्तरी केरोलिना; डीर हिल और स्टो, माइने और लेक सुपीरियर क्षेत्र. अमेथिस्ट ओंटारियो में और पूरे नोवा स्कोटिया के विभिन्न स्थानों में अपेक्षाकृत आम है। उत्तरी अमेरिका की सबसे विशाल अमेथिस्ट खान थंडर बे, ओंटारियो में स्थित है।


title: अमेथिस्ट

text: 18वीं शताब्दी तक अमेथिस्ट को (हीरा, नीलम, मानिक और पन्ना के साथ) कार्डिनल, या अधिक मूल्यवान, रत्नों में शामिल किया गया था। तथापि ब्राज़ील जैसे स्थानों में व्यापक संग्रहों की खोज के बाद इसका मूल्य कम हो गया है।


title: अमेथिस्ट

text: संग्रहकर्ता रंग की गहराई, संभवतः पारंपरिक रूप से काटने पर लाल चमक के लिए देखते हैं। उच्चतम ग्रेड का अमेथिस्ट ("गहरा रूसी" नामक) असाधारणतः दुर्लभ है और इसलिए जब भी वह पाया जाता है, उसका मूल्य लेनेवालों की मांग पर निर्भर करता है। लेकिन अभी भी यह उच्चतम ग्रेड के नीलम या मानिक (पदपरड्शा नीलम या "कबूतर रक्तिम" मानिक) की तुलना में कम दीप्ति वाला है।


title: लखनऊ लोक सभा निर्वाचन क्षेत्र

text: वर्तमान में, लखनऊ लोकसभा निर्वाचन क्षेत्र के अंतर्गत पाँच विधान सभा क्षेत्र शामिल हैं, जो इसप्रकार है-


title: बाढ़ का मैदान

text: बाढ़ का मैदान एक प्रमुख प्रवाही जल (नदी) कृत निक्षेपात्मक स्थलरुप हैं। वार्षिक बाढ़ों के दौरान बड़ी मात्रा में अवसाद(रेत,मिट्टी के कण,कंकड़ पत्थर आदि) नदी के आस पास के निचले क्षेत्रो में जमा हो जाते हैं ।


title: बाढ़ का मैदान

text: इस प्रकार क्रमशः प्रतिवर्ष बाढ़ के दौरान अवसादों की एक परत जम जाती है। जिससे उपजाऊ मैदान बन जाते हैं।


title: दीपावली (जैन)

text: जैन समाज द्वारा दीपावली, महावीर स्वामी के निर्वाण दिवस के रूप में मनाई जाती है। जैन ग्रथों के अनुसार महावीर स्वामी (वर्तमान अवसर्पिणी काल के अंतिम तीर्थंकर) को चर्तुदशी के प्रत्युष काल में मोक्ष की प्राप्ति हुई थी। चर्तुदशी का अन्तिम पहर होता है इसलिए जैन लोग दीपावली अमावस्या को मनाते है। संध्या काल में तीर्थंकर महावीर के प्रथम शिष्य गौतम गणधर को केवल ज्ञान की प्राप्ति हुई थी। अतः अन्य सम्प्रदायों से जैन दीपावली की पूजन विधि पूर्णतः भिन्न है।


title: दीपावली (जैन)

text: दीपावली शब्द से संबंधित शब्द, "दीपलिक" का सबसे पुराना संदर्भ आचार्य जिनसेन द्वारा लिखित हरिवंश-पुराण में मिलता है:


title: दीपावली (जैन)

text: हिंदी अनुवाद: देवताओं ने इस अवसर पर दीपक द्वारा पावानगरी (पावापुरी) को प्रबुद्ध किया। उस समय के बाद से, भारत के लोग जिनेन्द्र (यानी भगवान महावीर) के निर्वाणोत्सव पर उनकी की पूजा करने के लिए प्रसिद्ध त्यौहार "दीपलिक" मनाते हैं।


title: दीपावली (जैन)

text: इस दिन, कई जैन मंदिरों में निर्वाण लाडू चढ़ाया जाता है। लड्डू गोल होता है, जिसका अर्थ होता है जिसका न आरंभ है न अंत है। अखंड लड्डू की तरह आत्मा होती है, जिसका न आरंभ होता है और न ही अंत। लड्डू बनाते समय बूँदी को कड़ाही में तपना पड़ता है और तपने के बाद उन्हें चाशनी में डाला जाता है। उसी प्रकार अखंड आत्मा को भी तपश्चरण की आग में तपना पड़ता है तभी मोक्षरूपी चाशनी की मधुरता मिलती है।


title: दीपावली (जैन)

text: जैन धर्म में लक्ष्मी का अर्थ होता है निर्वाण और सरस्वती का अर्थ होता है केवलज्ञान, इसलिए प्रातःकाल जैन मंदिरों में भगवान महावीर स्वामी का निर्वाण उत्सव मनाते समय भगवान की पूजा में लड्डू चढ़ाए जाते हैं।


title: दीपावली (जैन)

text: भगवान महावीर को मोक्ष लक्ष्मी की प्राप्ति हुई और गणधर गौतम स्वामीजी को केवलज्ञान रूपी सरस्वती प्राप्त हुई, इसलिए लक्ष्मी-सरस्वती का पूजन दीपावली के दिन किया जाता है। लक्ष्मी पूजा के नाम पर रुपए-पैसों की पूजा जैन धर्म में स्वीकृत नहीं है।


title: दमादम मस्त क़लन्दर

text: दमादम मस्त क़लन्दर भारतीय उपमहाद्वीप का एक अत्यंत लोकप्रिय सुफ़िआना गीत है जो सिन्ध प्रांत के महान संत झूले लाल क़लन्दर को सम्बोधित कर के उनके सामने एक माँ की फ़रियाद रखता है। यह गाना मिश्रित पंजाबी और सिन्धी भाषाओँ में है लेकिन यह पूरे उपमहाद्वीप में ख्याति प्राप्त कर चुका है। इसे बहुत से जाने-माने गायकों ने गाया है, जैसे के नुसरत फतह अली खान, रूना लैला और रेश्मा. वडाली भाई , हंसराज हंस, शाजिया खुश्क आदि 'दमादम मस्त क़लन्दर' का अर्थ है 'हर सांस (दम) में मस्ती रखने वाला फ़क़ीर (क़लन्दर)।'


title: दमादम मस्त क़लन्दर

text: यह इस गाने के चुने हुए छंद हैं। पूर्ण गाने में और भी छंद आते हैं। झूले लाल के साथ-साथ इसमें एक और सूफ़ी संत शाहबाज़ क़लन्दर का भी ज़िक्र है। झूले लाल साईं हमेशा लाल चोग़े पहनते थे इसलिए उन्हें 'लाल' या 'लालन' नाम से पुकारा जाता है। गाने का हर छंद 'दमादम मस्त क़लन्दर, अली दम-दम दे अन्दर' पर ख़त्म होता है जिसका मतलब है 'दम-दम में मस्ती रखने वाला क़लन्दर (फ़क़ीर), जो हर सांस में रब (अली) को रखता है।'


title: दमादम मस्त क़लन्दर

text: इनमें से एक छंद में झूले लाल की बढ़ाई की गयी है और दूसरे में कहा गया है के एक दुखियारी औरत उनके मज़ार पर हाज़री देने आई है और उनके लिए दिया जला रही है। फिर संत की ख्याति और उनके रोज़े का वर्णन किया गया है और कहा गया है के ये बच्चे मांगने वालों को बच्चे देते हैं। पूरे गाने में ऐसे और भी काफ़ी छंद आते हैं। जिन मशहूर गायकों नें इसे गया है वह कुछ छंद चुन कर सीमित गाना ही गाते हैं।


title: जुबली पार्क जमशेदपुर

text: टाटा स्टील द्वारा निर्मित जुबली पार्क जमशेदपुर न्यायलय परिसर के समीप स्थित यह पार्क जमशेदपुर पर्यटन के प्रमुखा आकर्षणों में से एक है। शहर के इस केन्द्रीय पार्क के निर्माण की शुरुआत 1937 में श्री एस लैंकस्टर के निर्देशन में शुरू किया गया था परन्तु बीच में इसमें कई बाधाएँ आई। 1955 के अगस्त महीने में इस पार्क का निर्माण टाटा स्टील के आनेवाले 50 वीं वर्षगाँठ को ध्यान में रखकर फिर से शुरू किया गया और इसबार जिम्मेवारी श्री जी एच क्रुम्बिगेल और बी एस निर्दय को दिया गया जो पहले मैसूर और दिल्ली के राष्ट्रपति भवन के मुगल गार्डन के निर्माण कार्य की देख रेख कर चुके थे।


title: जुबली पार्क जमशेदपुर

text: पूरा बाग लगभग 500 एकड़ क्षेत्र में फैला हुआ है तथा इसके उत्तर में दलमा अभयारण्य की सुरम्य दलमा पहाड़ का दृश्य तथा दक्षिण में टाटा स्टील के कारखाने का दृश्य देखने को मिलता है। लगभग दो वर्षों के अंतराल में बनाया गया यह बाग भारत के सबसे खूबसूरत बागों में से एक है। बाग की मुख्य धुरी जमशेदपुर के संस्थापक जमशेदजी टाटा की मूर्ति है और उसके गिर्द फैली है रोज गार्डन, मुगल गार्डन, मुख्य झील, मनोरंजन पार्क और टाटा स्टील वन्य जीव उद्यान और झील के बीचोबीच स्थित कृत्रिम टापू। इसके अलावा मनोरंजन पार्क तथा बच्चों के पार्क में स्केटिंग केन्द्र तथा कैफेटेरिया की सुविधा भी मौजूद है। झील में नौका विहार का आनंद भी लिया जा सकता है।


title: जुबली पार्क जमशेदपुर

text: मुगल गार्डन में तीन मुख्य फव्वारों के साथ साथ सैकड़ों छोटे संगीतमय फव्वारे रात को खास रोशनी के इंतजाम से जगमगा उठते हैं। संस्थापक दिवस 3 मार्च को बाग में खास रोशनी का इंतजाम और समारोह को देखने के लिये हजारों प्रय्टक आस पास के इलाके से यहाँ आते हैं।


title: पाकिस्तान, भारत

text: पाकिस्तान नाम का यह गांव बिहार के उत्तर-पूर्व में स्थित पूर्णिया जिले के जिला मुख्यालय पूर्णिया शहर से करीब 30 किलोमीटर दूर श्रीनगर प्रखंड के सिंघिया पंचायत में आता है। गांव 'पाकिस्तान' में 250 से ज्यादा लोग निवास करते हैं और यहां 100 से अधिक मतदाता हैं।


title: पाकिस्तान, भारत

text: सबसे मजेदार यह है कि इस गांव में मुस्लिम समुदाय का एक भी घर नहीं है। सभी परिवार संथाल आदिवासियों के हैं। इस पाकिस्तान में एक भी मस्जिद नहीं है। सरकारी रिकार्ड में भी इस गांव का नाम पाकिस्तान है। 1947 में विभाजन के तुरंत बाद ही इसका नाम पाकिस्तान रख दिया गया था। इस गांव में रहने वाले अधिकांश मुस्लिमों ने बंटवारे के समय पूर्वी पाकिस्तान (अब बांग्लादेश) जाना पसंद किया था, उनकी याद में इस गांव का नाम पाकिस्तान दे दिया। इस पाकिस्तान में गरीबी और निरक्षरता है। 31.51 प्रतिशत साक्षरता वाले पूर्णिया जिले के इस गांव में शायद ही कोई साक्षर मिल जाए। गांव तक न तो सड़क है न ही कोई स्कूल या अस्पताल।


title: निम्नतापी रॉकेट इंजन

text: भूस्थिर उपग्रह प्रक्षेपण यान में प्रयुक्त होने वाली द्रव ईंधन चालित इंजन में ईंधन बहुत कम तापमान पर भरा जाता है, इसलिए ऐसे इंजन निम्नतापी रॉकेट इंजन या तुषारजनिक रॉकेट इंजन (अंग्रेज़ी:"क्रायोजेनिक रॉकेट इंजिन") कहलाते हैं। इस तरह के रॉकेट इंजन में अत्यधिक ठंडी और द्रवीकृत गैसों को ईंधन और ऑक्सीकारक के रूप में प्रयोग किया जाता है। इस इंजन में हाइड्रोजन और ईंधन क्रमश: ईंधन और ऑक्सीकारक का कार्य करते हैं। ठोस ईंधन की अपेक्षा यह कई गुना शक्तिशाली सिद्ध होते हैं और रॉकेट को बूस्ट देते हैं। विशेषकर लंबी दूरी और भारी रॉकेटों के लिए यह तकनीक आवश्यक होती है।


title: निम्नतापी रॉकेट इंजन

text: क्रायोजेनिक इंजन के थ्रस्ट में तापमान बहुत ऊंचा (२००० डिग्री सेल्सियस से अधिक) होता है। अत: ऐसे में सर्वाधिक प्राथमिक कार्य अत्यंत विपरीत तापमानों पर इंजन व्यवस्था बनाए रखने की क्षमता अर्जित करना होता है। क्रायोजेनिक इंजनों में -२५३ डिग्री सेल्सियस से लेकर २००० डिग्री सेल्सियस तक का उतार-चढ़ाव होता है, इसलिए थ्रस्ट चैंबरों, टर्बाइनों और ईंधन के सिलेंडरों के लिए कुछ विशेष प्रकार की मिश्र-धातु की आवश्यकता होती है। भारतीय अंतरिक्ष अनुसंधान संगठन (इसरो) ने बहुत कम तापमान को आसानी से झेल सकने वाली मिश्रधातु विकसित कर ली है।


title: निम्नतापी रॉकेट इंजन

text: अन्य द्रव्य प्रणोदकों की तुलना में क्रायोजेनिक द्रव्य प्रणोदकों का प्रयोग कठिन होता है। इसकी मुख्य कठिनाई यह है कि ये बहुत जल्दी वाष्प बन जाते हैं। इन्हें अन्य द्रव प्रणोदकों की तरह रॉकेट खंडों में नहीं भरा जा सकता। क्रायोजेनिक इंजन के टरबाइन और पंप जो ईंधन और ऑक्सीकारक दोनों को दहन कक्ष में पहुंचाते हैं, को भी खास किस्म के मिश्रधातु से बनाया जाता है। द्रव हाइड्रोजन और द्रव ऑक्सीजन को दहन कक्ष तक पहुंचाने में जरा सी भी गलती होने पर कई करोड़ रुपए की लागत से बना जीएसएलवी रॉकेट रास्ते में जल सकता है। इसके अलावा दहन के पूर्व गैसों (हाइड्रोजन और ऑक्सीजन) को सही अनुपात में मिश्रित करना, सही समय पर दहन प्रारंभ करना, उनके दबावों को नियंत्रित करना, पूरे तंत्र को गर्म होने से रोकना आदि।


title: भानु प्रताप सिंह वर्मा

text: भानु प्रताप सिंह वर्मा (जन्म: 15 जुलाई 1957) भारत की सत्रहवीं लोकसभा के सांसद हैं। २०१९ के चुनावों में वे उत्तर प्रदेश की जालौन सीट से भारतीय जनता पार्टी के उम्मीदवार बन, चुनाव लड़कर निर्वाचित हुए।


title: वात

text: समस्‍त शरीर में व्‍याप्‍त वायु का विशिष्‍ट स्‍थान पक्‍वाशय, मलाशय, स्‍थूलांत्र कहा जाता है। यह वातिक रोगों का प्रमुख स्‍थान है। वायु की उतपत्ति मलाशय से है। पक्‍वाशय से वायु उतरकर बस्ति, कमर, जांघ, पैर, अस्थियों, उत्‍तर गुहा, मलाशय में फैल जातीं हैं।


title: नेहरू तारामंडल, दिल्ली

text: नेहरू तारामंडल तीन मूर्ति भवन में वह जगह है जहां जाकर ब्रह्मांड, तारों, सितारों और खगोलीय घटनाओं से जुड़ी जिज्ञासा को शांत कर सकते हैं। भारत के अन्य शहरों के तारामंडलों की अपेक्षा इस तारामंडल के पास बहुत ज्यादा सुविधाएं नहीं हैं तो भी वह लोगों को इस रहस्यमय दुनिया की झलक दिखाता है। नेहरू तारामंडल की कल्पना एवं योजना पूर्व प्रधानमंत्री इंदिरा गांधी ने बनायी थी। वे चाहती थीं कि बच्चों में विज्ञान को बढ़ावा दिया जाए।


title: नेहरू तारामंडल, दिल्ली

text: जवाहर लाल नेहरू का साइंस और बच्चों में रुझान था। इसी को देखते हुए इंदिरा गांधी ने सोचा कि उन्हीं के नाम पर कुछ ऐसा किया जाए जिसमें बच्चों और साइंस दोनों को लाभ हो। सो, इस तरह नेहरू तारामंडल अस्तित्व में आया। तारामंडल जवाहर लाल नेहरू मेमोरियल फंड के पैसे से बनाया गया था पर आज इसे नेहरू मेमोरियल म्यूजियम एंड लाइब्रेरी चलाती है। तारामंडल को बनाने की शुरुआत सन् १९८२ में हुई थी और सन् १९८४ में इसका पहला प्रोग्राम शुरू कर दिया गया था। इसका उद्घाटन भी खुद इंदिरा गांधी ने किया था। पहले शो का नाम था अवर कॉस्मिक हेरिटेज। इस शो में ब्रह्मांड के बनने के बारे में अब तक मान्य सिद्घांत बिग बैंग के जरिए ग्रहों, उपग्रहों और आकाशगंगा के अस्तित्व में आने की कहानी बताई गई थी। तारामंडल के पहले डायरेक्टर कर्नल सिंह थे। उनके बाद डॉ॰ निरुपमा राघवन आईं और आज इसकी डायरेक्टर हैं डॉ॰ एन. रत्नाश्री।


title: नेहरू तारामंडल, दिल्ली

text: यहां तारामंडल बनने से पहले यहां एक टेनिस कोर्ट हुआ करता था, जहां कभी पूर्व प्रधानमंत्री राजीव गांधी और उनके भाई संजय गांधी अपनी किशोरावस्था में टेनिस खेला करते थे। तारामंडल की इमारत पत्थरों से बनी है। पत्थरों से इसलिए बनाया गया, ताकि पास ही बनी दूसरी ऐतिहासिक रचनाओं जैसी मुगलकालीन बनावट की झलक इसमें आने से एकरूपता बनी रहे।


title: नेहरू तारामंडल, दिल्ली

text: ब्रह्मांड और ग्रहों-उपग्रहों की गतिविधियों को समझाने के लिए तारामंडल में एक स्काई थियेटर है जिसमें आने वाले स्कूली बच्चों और लोगों को कॉस्मिक शो दिखाया जाता है। थिएटर को खास तौर पर डोम शेप या गुंबदाकार बनाया गया। गुंबदाकार इसलिए बनाया गया है ताकि आकाश का वास्तविक दृश्य पैदा किया जा सके और थिएटर के अंदर बैठकर भी यह लगे आप अपनी छत से या खुले आकाश के नीचे बैठकर ही तारों को निहार रहे हैं। यानी जब हम छत पर बैठकर आकाश को देखते हैं तो जैसा वह दिखाई पड़ता है वैसा ही थिएटर के अंदर का माहौल बनाने की कोशिश की गई है ताकि फिल्म में दिखाए जा रहे विषय को आसानी से समझा जा सके।


title: नेहरू तारामंडल, दिल्ली

text: स्काई थिएटर में एक शो को 270 लोग एक साथ बैठकर देख सकते हैं। रोजाना यहां चार शो होते हैं। पहला शो सुबह साढ़े ग्यारह बजे होता है। इंगलिश शो सुबह साढ़े ग्यारह और शाम तीन बजे जबकि हिंदी के शो डेढ़ व चार बजे होते हैं। हर शो चालीस से पैंतालिस मिनट तक का होता है। सितारों की कहानी और आकाशीय हलचलों को बयां करते ये शो एक खास प्रोजेक्टर के जरिए दिखाए जाते हैं। जर्मनी में बना यह प्रोजेक्टर तारामंडल की शुरुआत से ही यहां है।


title: नेहरू तारामंडल, दिल्ली

text: शो में दिखाई जाने वाली फिल्में आकाश में घटित हो रहीं ताजातरीन घटनाओं के अनुसार समय-समय पर बदल दी जाती हैं। बाद में पुराने शो में नई घटनाओं को मिलाकर एक नई फिल्म बना दी जाती है ताकि नई फिल्में आने पर भी दर्शक पुरानी सामग्री से वंचित न हो जाएं। हाल ही में दो नए शो हुए हैं न्यू सोलर सिस्टम में प्लूटो की कहानी खासी दिलचस्प है और दूसरी चंदयान जो सिर्फ सुबह साढ़े ग्यारह बजे इंगलिश भाषा वाले शो में दिखाई जाती है। तारामंडल में एक प्रदर्शनी भी लगाई गई है जिसमें फोटो और पेंटिंग्स के जरिए ग्रहों के बारे में समझाया गया है। तारामंडल के सीनियर आटिर्स्ट राजेश हर्ष का कहना है कि यह प्रदर्शनी की खासियत है कि तस्वीरों के माध्यम से ग्रहों को समझना आसान होता है क्योंकि यह ज्यादा नजदीक होते हैं। स्कूल के बच्चों को तो इससे नये आइडिया डिवेलप करने में भी मदद मिलती है।


title: नेहरू तारामंडल, दिल्ली

text: तारामंडल के पास अपने दो-तीन टेलीस्कोप भी हैं जिनका इस्तेमाल समय-समय पर घटित होने वाली खगोलीय घटनाओं की जांच और प्रदर्शनी के लिए किया जाता है जैसे सूर्य ग्रहण, चंद ग्रहण, कॉमेट्स की गतिविधियां। आम लोग वहां जाकर टेलीस्कोप के जरिए इन घटनाओं को देख सकते हैं। टीवी के मुकाबले खुद अपनी आंखों से ऐसी घटनाओं को देखना कहीं ज्यादा जीवंत और दूरगामी प्रभाव छोड़ने वाला होता है। यह भी मुफ्त होता। लोगों की रुचि होती है खगोलीय घटनाओं को जानने में इसलिए तारामंडल द्वारा समय-समय पर स्पेशल कार्यक्रम आयोजित किए जाते हैं।


title: नेहरू तारामंडल, दिल्ली

text: यहां एक वजन तौलने वाली मशीन भी है जो बताती है कि चंद्रमा और बृहस्पति ग्रह पर जाएं तो आपका वजन कितना हो जाएगा। तारामंडल का एक आकर्षण है सोयूज टी-10 का ओरिजिनल कैप्सूल। यह वही कैप्सूल है जिसमें पहले भारतीय अंतरिक्ष यात्री राकेश शर्मा अंतरिक्ष यात्रा के बाद वापस आए थे। यह कैप्सूल रूस ने भारत को गिफ्ट कर दिया था। इन शो को देखने के लिए हर रोज यहां तकरीबन एक हजार से ज्यादा लोग फैमिली के साथ आते हैं। भारत के विभिन्न राज्यों से ही नहीं विदेशों से भी यहां लोग आते हैं। हाल ही में भारतीय अंतरिक्ष यात्री सुनीता विलियम्स भी आई थीं। राकेश शर्मा भी आ चुके हैं।


title: सूर्यपुत्र कर्ण

text: सूर्यपुत्र कर्ण एक आगे आनेवाला भारतीय पौराणिक धारावाहिक हे जो सोनी टीवी पर सोमवार से शनिवार रात 8:30 बजे प्रसारित होता है। यह कार्यक्रम सबसे बड़े दानवीर कर्ण के जीवन पर आधारित है। कर्ण कुंती का पुत्र होता है परंतु उसे पता नहीं होता है कि वह कुंती अर्थात् पांडव का पुत्र है।


title: पढ़ीस

text: बलभद्र प्रसाद दीक्षित 'पढ़ीस' (जन्म: 25 सितम्बर 1898; मृत्यु: 14 जुलाई 1942) एक आधुनिक अवधी भाषा कवि थे।


title: पढ़ीस

text: पढ़ीस जी का जन्म १८९८ ई. में उत्तर प्रदेश के सीतापुर जिला में अम्बरपुर गाँव में हुआ था। खड़ी बोली, हिन्दी, अंग्रेजी और उर्दू का ज्ञान होने के बाद भी पढ़ीस जी कविता अपनी मातृभाषा यानी अवधी में ही लिखते थे। पढ़ीस जी ने अपने आदर्शों के अनुसार सरकारी नौकरी छोड़कर जनता के बीच रहकर उसे शिक्षित करने, उसी की तरह खेतों में काम करने और गांव में रहते हुये साहित्य लिखने का निश्चय किया। पढी़सजी ने कुलीन ब्राह्मणों की रूढ़ियां तोड़कर हल की मुठिया पकड़ी। अछूत बालकों को घर पढ़ाने लगे। उनके दुबले-पतले मुख पर परिश्रम की थकान दिखने लगी पर आंखों में नई चमक आयी, वाणी में नया ओज आया।


title: पढ़ीस

text: १९३३ ई. में पढ़ीस जी का काव्य संग्रह 'चकल्लस‘ प्रकाशित हुआ, जिसकी भूमिका निरालाजी ने लिखी थी और साफ तौर पर कहा था कि ये संग्रह हिन्दी के तमाम सफल काव्यों से बढ़कर है। पढ़ीस जी की ग्रंथावली उत्तर प्रदेश हिन्दी संस्थान से आ चुकी है।


title: अमर चित्र कथा

text: इण्डियन बुक हाउस द्वारा प्रकाशित अमर चित्र कथा 1967 से भारत का मनोरंजन करने के साथ -साथ उसे नैतिकता सिखाती आई है। इन चित्र कथाओ को शुरू करने का श्रेय जाता है श्री अनंत पई जी को। राज कॉमिक्स के लिए काम कर चुके श्री दिलीप कदम जी और स्वर्गीय श्री प्रताप मुलिक जी अमर चित्र कथा के लिए भी कला बना चुके है।


title: अमर चित्र कथा

text: अमर चित्र कथा की मुख्य आधार होती थी लोक कथाएँ, इतिहास, पौराणिक कथाएँ, महान हस्तियों की जीवनियाँ, किवदंतियां, आदि। इनका लगभग 20 भारतीय और 10 विदेशी भाषाओ में अनुवाद हो चुका है। लगभग 3 दशको अमर चित्र कथा देश भर में छाई रही और अब भी इनकी प्रतियाँ प्रमुख पुस्तक की दुकानों पर मिल जायेंगी.


title: अमर चित्र कथा

text: 2007 में ACK Media ने अमर चित्र कथा के अधिकार ले लिए और सितम्बर 2008 में उन्होंने अमर चित्र कथा पर एक नई वेब साईट आरम्भ की।


title: अमर चित्र कथा

text: भारतीय कॉमिक्स को लोकप्रिय और उनके माध्यम से आम लोगो तक संदेश पहुँचाने वाली अमर चित्र कथा हमेशा यूँ ही अमर रहेंगी।


title: द्राखेन्सबर्ग

text: अफ्रीका महाद्वीप के पूर्व एवं दक्षिण में उच्च पठारहैं। पठार के पूर्वी किनारे पर ड्रेकेन्सबर्ग पर्वत है जो समुद्र तट की ओर एक दीवाल की भाँति खड़ा है। ड्रेकेन्सबर्ग का स्थानीय नाम क्वाथालम्बा है। केप प्रान्त में यह पठार दक्षिण की ओर चबूतरे के रूप में समुद्र तक नीचे उतरता है। इन चबूतरों को कारू कहते हैं। इनमें उत्तरी चबूतरे को महान कारू तथा दक्षिणी चबूतरे को लघू कारू कहते हैं। दक्षिणी-पश्चिमी भाग में कालाहारी का मरूस्थल है।


title: बोमडिला

text: बोमडिला (Bomdila) भारत के अरुणाचल प्रदेश राज्य के पश्चिम कमेंग ज़िले में स्थित एक नगर है। यह उस ज़िले का मुख्यालय भी है।


title: बोमडिला

text: बोमडिला के समीप ही बोमडिला दर्रा है, जहाँ से कंगतो और गोरिचेन पर्वतों का दृश्य दिखता है। नगर के समीप ईगलनेस्ट वन्य अभयारण्य भी है, जो एक पर्यटक आकर्षण बन गया है।


title: नादस्वरम

text: नादस्वरम, नगस्वरम, या नाथस्वरम दक्षिण भारत का एक दोहरा ईख पवन यंत्र है। इसका उपयोग तमिलनाडु, आंध्र प्रदेश, कर्नाटक और केरल में पारंपरिक शास्त्रीय वाद्य यंत्र के रूप में किया जाता है।


title: नादस्वरम

text: यह उपकरण "दुनिया के सबसे लंबे गैर-पीतल ध्वनिक उपकरणों में से है"। यह उत्तर भारतीय शहनाई के समान एक वायु वाद्य है, लेकिन बहुत अधिक लंबा, एक कठोर शरीर और लकड़ी या धातु से बनी बड़ी जगमगाती घंटी है।


title: नादस्वरम

text: तमिल संस्कृति में, नादस्वरम को बहुत शुभ माना जाता है, और यह दक्षिण भारतीय परंपरा के लगभग सभी हिंदू शादियों और मंदिरों में बजाया जाने वाला एक प्रमुख वाद्य यंत्र है। यह मंगला वैद्यम (साहित्य। मंगला ["शुभ"], वद्या ["साधन"] के रूप में जाने जाने वाले उपकरणों के परिवार का हिस्सा है। यंत्र आमतौर पर जोड़े में बजाया जाता है, और ड्रम की एक जोड़ी के साथ थाविल कहा जाता है; इसे ओट्टू नामक एक समान ओबोन से एक ड्रोन के साथ भी किया जा सकता है।


title: नादस्वरम

text: नादस्वरम का उल्लेख कई प्राचीन तमिल ग्रंथों में मिलता है। सिलप्पाटिकारम का तात्पर्य "वंजियम" नामक यंत्र से है। इस यंत्र की संरचना नादस्वरम से मेल खाती है। चूंकि सात उंगलियों के साथ सात छेद खेले जाते हैं इसलिए इसे "एज़िल" भी कहा जाता था। यह उपकरण, भी तमिलनाडु में व्यापक रूप से खेला जाता है और तमिल डायस्पोरा के बीच लोकप्रिय है।


title: नादस्वरम

text: यह एक शंक्वाकार बोर के साथ एक डबल ईख साधन है जो धीरे-धीरे निचले छोर की ओर बढ़ता है। शीर्ष भाग में एक धातु प्रधान (मेल एनाईचू) होता है जिसमें एक छोटा धातु सिलेंडर (केंडाई) डाला जाता है जो ईख से बना हुआ मुखपत्र होता है। स्पेयर रीड्स के अलावा, एक छोटा हाथीदांत या सींग की सुई यंत्र से जुड़ी होती है, और लार और अन्य मलबे की रीड को साफ करने के लिए उपयोग की जाती है और हवा के मुक्त मार्ग की अनुमति देती है। एक धातु की घंटी (कीज़ एनाइचु) यंत्र के निचले सिरे को बनाती है।


title: नादस्वरम

text: परंपरागत रूप से नादस्वरम का शरीर आच (तमिल சா்சா; हिंदी अंजन) नामक वृक्ष से बना होता है, हालांकि आजकल बांस, चंदन, तांबा, पीतल, आबनूस और हाथी दांत भी उपयोग किए जाते हैं। लकड़ी के उपकरणों के लिए, पुरानी लकड़ी को सबसे अच्छा माना जाता है, और कभी-कभी ध्वस्त पुराने घरों से बचाया लकड़ी का उपयोग किया जाता है।


title: नादस्वरम

text: नादस्वरम में सात उंगली के छेद होते हैं, और तल पर ड्रिल किए गए पांच अतिरिक्त छेद होते हैं जिन्हें टोन को संशोधित करने के लिए मोम के साथ रोका जा सकता है। नादस्वरम में भारतीय बंसुरी बांसुरी के समान ढाई सप्तक हैं, जिसमें एक समान अंगुली भी है। बांसुरी के विपरीत जहां अर्ध और क्वार्टर टोन अंगुलियों के छिद्रों के खुलने और बंद होने से उत्पन्न होते हैं, नाड़ास्वरम में वे पाइप में वायु-प्रवाह के दबाव और ताकत को समायोजित करके निर्मित होते हैं। इसकी गहन मात्रा और ताकत के कारण यह काफी हद तक एक बाहरी उपकरण है और इनडोर कंसर्ट की तुलना में खुले स्थानों के लिए अधिक अनुकूल है।


title: नादस्वरम

text: लुईस स्प्राटलन जैसे अमेरिकी संगीतकारों ने नादस्वरम के लिए प्रशंसा व्यक्त की है, और कुछ जैज संगीतकारों ने इस वाद्य यंत्र को लिया है: चार्ली मारियानो (बी। 1923) कुछ गैर-भारतीयों में से एक है जो वाद्य यंत्र बजा सकते हैं, भारत में रहते हुए इसका अध्ययन किया। विनी गोलिया, जेडी पर्रान और विलियम पार्कर ने वाद्य यंत्रों के साथ प्रदर्शन और रिकॉर्ड किया है। जर्मन सैक्सोफोनिस्ट रोलैंड शेफ़र भी इसे बजाते हैं, 1981 से 1985 तक करुपिया पिल्लई के साथ अध्ययन किया।


title: दक्षिण अफ्रीकी रेंड

text: रेंड दक्षिण अफ्रीका की मुद्रा है। इसका नामकरण विट्वाटर्सरेंड नामक टीले पर रखा गया है, जिस पर दक्षिण अफ्रीका का सबसे बड़ा शहर जोहान्सबर्ग बसा है और जहां दक्षिण अफ्रीका का सबसे ज्यादा सोना प्रक्षेप स्थित है। यह सौ सेंट्स से समविभाजित है। रेड दक्षिण अफ्रीका, स्वाजीलैंड और लेसोथो के सामान्य मुद्रा क्षेत्र की मुद्रा है। रेड को 1961 में दक्षिण अफ्रीका गणराज्य की स्थापना के साथ जारी किया गया। इसने वैधानिक इकाई के तौर पर 2 रेंड = 1 पाउंड या 10 शिलिंग की दर पर दक्षिण अफ्रीकी पाउंड का स्थान लिया।


title: कुलोत्तुंग चोल प्रथम

text: कुलोत्तुंग चोल प्रथम (१०७०-११२२ ई.) दक्षिण भारत के चोल राज्य का प्रख्यात शासक था। यह वेंगी के चालुक्यनरेश राजराज नरेंद्र (१०१९-१०६१ ई०) का पुत्र था और इसका नाम राजेंद्र (द्वितीय) था। इसका विवाह चोलवंश की राजकुमारी मधुरांतका से हुआ था जो वीरराजेंद्र की भतीजी थी। यह वेंगी राज्य का वैध अधिकारी था किंतु पारिवारिक वैमनस्य के कारण वीरराजेंद्र ने राजेंद्र (द्वितीय) के चाचा विजयादित्य (सप्तम) को अधीनता स्वीकार करने की शर्त पर राज्य प्राप्त करने में सहायता की। इस प्रकार यह वेंगी का अपना पैत्रिक राज्य प्राप्त न कर सका। किंतु कुछ वर्षों बाद वीरराजेंद्र का उत्तराधिकारी और पुत्र अधिराजेंद्र एक जनविद्रोह में मारा गया तब चालुक्य राजेंद्र (द्वितीय) ने चोल राज्य को हथिया लिया और कुलोत्तुंग (प्रथम) के नाम से इसका शासक बना। तब इसने अपने पैतृक राज्य वेंगी से विजयादित्य (सप्तम) को निकाल बाहर किया और अपने पुत्रों को वहाँ का शासक बनाकर भेजा।


title: कुलोत्तुंग चोल प्रथम

text: कुलोत्तुंग की गणना चोल के महान नरेशों में की जाती है। अभिलेखों और अनुश्रुतियों में उसका उल्लेख संगमतविर्त्त (कर-उन्मूलक) के रूप में हुआ है। उसके शासनकाल का अधिकांश भाग अद्भुत सफलता और समृद्धि का था। उसकी नीति थी अनावश्यक युद्ध न किया जाय और उनसे बचा जाए। परिणामस्वरूप श्रीलंका को छोड़कर चोल साम्राज्य के सारे प्रदेश १११५ ई. तक उसके अधीन बने रहे। उसे मुख्य रूप से वीरराजेंद्र के दामाद कल्याणी के चालुक्य नरेश विक्रमादित्य (षष्ठ) से निरंतर संघर्ष करना पड़ा। इसके कारण उसके अंतिम दिनों में चोल राज्य की स्थिति काफी दयनीय हो गई और वह तमिल देश और तेलुगु के कुछ भागों में ही सिमट कर रह गया।


title: मुग़ल बाग़

text: मुग़ल उद्यान एक समूह हैं, उद्यान शैलियों का, जिनका उद्गम इस्लामी मुगल साम्राज्य में है। यह शैली फारसी बाग एवं तैमूरी बागों से प्रभावित है। आयताकार खाकों के बाग एक चारदीवारी से घिरे होते हैं। इसके खास लक्षण हैं, फव्वारे, झील, सरोवर, इत्यादि।


title: मुग़ल बाग़

text: मुगल साम्राज्य के संस्थापक बाबर या तैमूर ने इसे चारबाग]] कहा था। इस शब्द को भारत में नया अर्थ मिला, क्योंकि बाबर ने कहा था, कि भारत में, इन बागों हेतु तेज बहते स्रोत नहीं हैं, जो कि अधिकतर पर्वतों से उतरी नदियों में मिलते हैं। जब नदी दूर होती जाती है, धारा धीमी पड़ती जाती है। आगरा का रामबाग इसका प्रथम उदाहरण माना जाता है। भारत एवं पाकिस्तान (तत्कालीन भारत) में मुगल उद्यानों के अनेकों उदाहरण हैं। इनमें मध्य एशिया बागों से काफी भिन्नता है, क्योंकि यह बाग ज्यामिति की उच्च माप का नमूना हैं।


title: कुरुक्षेत्र (2000 फ़िल्म)

text: कुरुक्षेत्र सन् 2000 की एक्शन फ़िल्म है। इसका कहानी लेखन और निर्देशन महेश मांजरेकर द्वारा किया गया है। इसमें संजय दत्त और महिमा चौधरी मुख्य भूमिकाओं में हैं। अन्य कलाकारों में ओम पुरी, मुकेश ऋषि, शिवाजी सतम, सलिल अंकोला, सयाजी शिंदे और प्रमोद मुथु शामिल हैं।


title: कुरुक्षेत्र (2000 फ़िल्म)

text: पुलिस कमांडर पृथ्वीराज सिंह (संजय दत्त) एक ईमानदार और बहादुर पुलिस अधिकारी हैं। सभी बेईमान पुलिस अधिकारी, बदमाश, अपराधी और भ्रष्ट राजनेता उससे डरते हैं। जिस दिन वह मुंबई में ड्यूटी में शामिल हो जाता है, वह इकबाल पसीना (मुकेश ऋषि) के सभी अवैध व्यापार को नष्ट कर देता है। अपने निजी जीवन में, पृथ्वीराज अपनी पत्नी अंजली (महिमा चौधरी) और बहन आरती के साथ रहता है। आरती को इंस्पेक्टर अविनाश से प्यार है।


title: कुरुक्षेत्र (2000 फ़िल्म)

text: एक दिन, एक टाइकून तस्करी और रिंगलीडर बाबुराराव देशमुख के बेटे अंबर और उसका दोस्त रोहित, होटल के कमरे में गीता नाम की एक लड़की को फँसाते हैं और उससे दोनों बलात्कार करते हैं। यह क्रूर घटना "कुरुक्षेत्र" की लड़ाई में उभरती है। युद्ध बाबूराव और पुलिस कमांडर पृथ्वीराज के बीच लड़ा गया है। बाबू राव देशमुख (ओम पुरी) के पास पैसा, ताकत और सरकारी आधारभूत संरचना है और पृथ्वी राज सिंह को विपक्षी नेता संभाजी यादव और सर इकबाल पसीना से समर्थन मिला है।


title: कुरुक्षेत्र (2000 फ़िल्म)

text: संभाजी यादव ने बाद में पृथ्वीराज को धोखा दिया और बाबूराव के साथ हाथ मिलाया। अंत में, पृथ्वीराज को पता चलता है कि कानून असहाय है और बाबूराव और संभाजी यादव को बलात्कार की घटना का बदला लेने और न्याय दिलाने के लिए मार देता है।


title: कुरुक्षेत्र (2000 फ़िल्म)

text: संगीत हिमेश रेशमिया द्वारा दिया गया है। "बन ठन" को संगीतबद्ध सुखविंदर सिंह ने किया है। बोल सुधाकर शर्मा और देव कोहली द्वारा प्रदान किये गए।


title: अन्तर्राष्ट्रीय मानक क्रम संख्या

text: अन्तर्राष्ट्रीय मानक क्रम संख्या (: "International Standard Serial Number " ISSN) एक प्रकार की आठ-अंकीय क्रम संख्या है किसी श्रेणीगत प्रकाशन की पहचान हेतु जारी किया जाता है। यह ISSN संख्या समान शीर्षक वाले प्रकाशनों के बीच अन्तर करने में विशेष लाभदायक है। इन संख्या का प्रयोग ऑर्डर देने, कैटालॉग बनाने, अन्तर्पुर्तकालय में उधार देने और श्रीणीगत साहित्य के प्रयोगार्थ अन्य अभ्यासों के लिये किया जाता है।


title: बार्सिलोना

text: बार्सेलोना उत्तरपूर्वी स्पेन के तट पर स्थित एक शहर है। यह कातालोनिया के स्वायत्त समुदाय की राजधानी और सबसे बड़ा शहर है, साथ ही स्पेन की दूसरी सबसे अधिक आबादी वाली नगर पालिका है। शहर की सीमा के भीतर 1.6 मिलियन की आबादी के साथ, इसका शहरी क्षेत्र बार्सेलोना प्रांत के भीतर कई पड़ोसी नगर पालिकाओं तक फ़ैला हुआ है और लगभग 4.8 मिलियन लोगों का घर है, जिससे यह पेरिस, रूअर क्षेत्र, मद्रिद और मिलान के बाद यूरोपीय संघ में पांचवां सबसे अधिक आबादी वाला शहरी क्षेत्र बन गया है। यह भूमध्य सागर पर सबसे बड़े महानगरों में से एक है, जो लुब्रग़ात और बेसॉस नदियों के मुहाने के बीच तट पर स्थित है, और पश्चिम में सैरा द कॉल्सरॉला पर्वत शृंखला से घिरा है, जिसकी सबसे उच्च चोटी 512 मीटर है।


title: ज़ोरामथंगा

text: ज़ोरामथंगा (जन्म 13 जुलाई 1944) भारतीय राज्य मिज़ोरम के पूर्व एवं नवनिर्वाचित मुख्यमंत्री हैं जो इस पद पर 4 दिसम्बर 1998 से दिसम्बर 2008 तक रहे। उनकी पार्टी मिज़ो नेशनल फ्रण्ट २००८ के चुनावों में भारतीय राष्ट्रीय कांग्रेस से चुनाव हार गई। इस हार के बाद उन्होंने मदन मोहन लखेरा को 8 दिसम्बर 2008 को त्याग पत्र दे दिया और तीन दिन बाद अगले मुख्यमंत्री के कार्यभार ग्रहण करते ही कार्यभार समाप्त हुआ।


title: ज़ोरामथंगा

text: पहले मिज़ो नेशनल फ्रण्ट एक प्रतिबंधित संगठन था और गुप्त तरीके से एक अलग देश के लिए सक्रिय था। इन्हीं हालात में 1966 में पास हआ एक स्नातक बागी बन गया था। ज़ोरमथंगा को रन बंग इलाके के सचिव के पद की पेशकश की गई और उन्होंने तीन वर्ष तक ये जिम्मेदारी संभाली। 1969 में मिज़ो नेशनल फ्रण्ट के सारे कैडर तत्कालीन पूर्वी पाकिस्तान (अब बांग्लादेश) चले गए। बाद में लालडेंगा (मिज़ो नेशनल फ्रण्ट के तत्कालीन अध्यक्ष) ने ज़ोरमथंगा को अपना सचिव बना लिया जिस पद पर वे सात वर्षों तक बने रहे। 1979 में वे मिज़ो नेशनल फ्रण्ट के उपाध्यक्ष बन गए। विद्रोह के दौरान सेना ने ज़ोरमथंगा को गिरफ्तार कर लिया। 1990 में हुई लालडेंगा की मृत्यु तक ज़ोरमथंगा उनके सबसे भरोसेमंद सहयोगी थे अतः मिज़ो नेशनल फ्रण्ट के अध्यक्ष बने। 25 वर्षों के संघर्ष के बाद मिज़ो नेशनल फ्रण्ट ने 30 जून 1986 को ऐतिहासिक मिज़ो शांति समझौते पर हस्ताक्षर किया और 1987 में मिज़ोरम को पूर्ण राज्य का दर्जा मिल गया। इस समझौते के बाद ज़ोरमथंगा राजनीति में आये और अपने पहले ही चुनाव में चंफई से पहली बार विधायक बने। बागी से मुख्यमंत्री बने लालडेंगा के मंत्रिमंडल में उन्हें वित्त और शिक्षा मंत्रालय की जिम्मेदारी दी गई। 1998 के विधानसभा चुनाव से ठीक पहले ज़ोरमथंगा ने मिज़ोरम पीपुल्स कॉन्फ्रेंस से गठजोड़ कर लिया। इस सियासी गठजोड़ ने राज्य विधानसभा की 40 सीटों में से 33 जीत ली थीं और वो पहली बार मिज़ोरम के मुख्यमंत्री बने। २००३ के चुनाव में उन्होंने अकेले (किसी चुनाव पूर्व गठबन्धन के) ही चुनाव लड़ा और राज्य में जीत दर्ज की। २००८ के चुनाव में उनकी पार्टी केवल ३ विधायकों तक सिमित हो गई। ज़ोरामथंगा ने अपनी चंफ़ाई (उत्तर) सीट को भी गंवा दिया जिसे वे 1987 से जीतते आ रहे थे।


title: रेवती (फ़िल्म अभिनेत्री)

text: रेवती का जन्म कोचीन (वर्तमान कोच्चि) में आशा केलुननी के रूप में भारतीय सेना में एक प्रमुख मलक केलुन्नी से हुआ, जो कल्लदीकोद, पलक्कड़ और ललिता केलुन्नी से रहते हैं। मलयालम अभिनेत्री गीता विजयन उनकी चचेरी बहन हैं।


title: रेवती (फ़िल्म अभिनेत्री)

text: जब वह स्कूल में थी, तब उसने एक फैशन शो में हिस्सा लिया। शो के दौरान समूह की तस्वीरें ली गईं और एक तस्वीर को एक लोकप्रिय तमिल पत्रिका का कवर चुना गया। यह उसकी तस्वीर थी, जिसे निर्देशक भारतीराजा ने देखा था, जो उस समय अपने नवीनतम उद्यम मन वासनई(Mann Vasanai) के लिए एक नई नायिका की तलाश में थी।


title: रेवती (फ़िल्म अभिनेत्री)

text: उन्होंने अपने करियर की शुरुआत 1983 में तमिल फिल्म, मन वासनई [Mann Vasanai ]के माध्यम से की, जिसके लिए उन्हें फिल्मफेयर स्पेशल अवार्ड - साउथ {Filmfare Special Award – South}से सम्मानित किया गया।


title: रेवती (फ़िल्म अभिनेत्री)

text: उसी वर्ष उन्होंने कट्टहे किलिकुडु [Kattathe Kilikoodu]के माध्यम से मलयालम फिल्म उद्योग में शुरुआत की।


title: रेवती (फ़िल्म अभिनेत्री)

text: उन्हें निर्देशक बापू और मनसा वीणा द्वारा 1984 की फिल्मों, सीताम्मा पेली(Seethamma Pelli) के साथ तेलुगु फिल्म उद्योग में पेश किया गया था। रेवती ने तमिल में जे महेंद्रन की काई कोदुकुम काई(Kai Kodukkum Kai) में रजनीकांत(Rajinikanth) के विपरीत एक अंधे, बलात्कार-बचे सीता की भूमिका निभाई।


title: रेवती (फ़िल्म अभिनेत्री)

text: रेवती ने अपने करियर की शुरुआत 1983 में तमिल फिल्म, मन वासनई [9] के माध्यम से की, जिसके लिए उन्हें फिल्मफेयर स्पेशल अवार्ड - साउथ से सम्मानित किया गया। [१०] उसी वर्ष उन्होंने कट्टहे किलिकुडु के माध्यम से मलयालम फिल्म उद्योग में शुरुआत की। [११] [१२] उन्होंने भरत गोपी, मोहनलाल, श्रीविद्या और अंजू के साथ सह-अभिनय किया। [१३]


title: रेवती (फ़िल्म अभिनेत्री)

text: उन्हें निर्देशक बापू और मनसा वीणा द्वारा 1984 की फिल्मों, सीताम्मा पेली, के साथ तेलुगु फिल्म उद्योग में पेश किया गया था। रेवती ने तमिल में जे महेंद्रन की काई कोदुकुम काई में रजनीकांत के विपरीत एक अंधे, बलात्कार-बचे सीता की भूमिका निभाई। [१ ९] [२०]


title: संग्राम शाह

text: संग्राम शाह मरावी (1400-1541) राजगौड़ वंश के सर्वाधिक शक्तिशाली एवं प्रतापी राजा थे। संग्राम शाह ने एक छोटी सी जागीर के स्वामित्व से आरम्भ करके अपने रणकौशल से बावन गढ़ों पर अपना अधिपत्य स्थापित कर लिया। 52 गढ़ों को स्थापित किये जाने के कारण उन्हे बावन गढ़ाधिपति की उपाधि भी प्राप्त थी। नरसिंहपुर जिले में चौरागढ़ (चौगान) किले का निर्माण भी उसने ही कराया था जो रानी दुर्गावती के पुत्र वीरनारायण की वीरता का मूक साक्षी है ।


title: संग्राम शाह

text: संग्राम शाह के उत्तराधिकारियों में दलपति शाह ने सात वर्ष शांति पूर्वक शासन किया । उसके पश्चात उसकी वीरांगना रानी दुर्गावती ने राज्य संभाला और अदम्य साहस एवं वीरता पूर्वक 16 वर्ष (1540-1564) शासन किया।


title: आहोम साम्राज्य

text: आहोम साम्राज्य भारत के असम राज्य की ब्रह्मपुत्र घाटी में लगभग 600 वर्षों तक फलता-फूलता रहा और पूर्वोत्तर में मुगल साम्राज्य के विस्तार को सफलतापूर्वक रोका।


title: आहोम साम्राज्य

text: आहोम साम्राज्य की स्थापना 13 वीं शताब्दी में दीखौ और दीहिंग नदियों के बीच छो लुंग सुकफा द्वारा की गयी थी, और 19 वीं शताब्दी के अन्त तक चली। जोरहाट मामोरिया विद्रोह के बाद राज्य की राजधानी बन गया।


title: सेण्ट (मुद्रा)

text: सेंट या सेण्ट मुद्रा की एक उप-इकाई है जिसका प्रचलन बहुत से देशों में है। सेंट का विभाजन प्राय मूलभूत मुद्रा इकाई के 1/100 भाग के रूप में होता है, जैसे एक अमेरिकी डॉलर में 100 सेंट । इसे सामान्य रूप से इसे तिरक्षे कटे हुये अंग्रेजी अक्षर "c" से (¢) से अथवा सामान्य "c" से प्रदर्शित किया जाता है। इस शब्द की उत्पत्ति लातिन भाषा के शब्द "सेण्टम" से हुई है, जिसका अर्थ सौ होता है। एक सेण्ट के सिक्के को भी "सेण्ट" कहते हैं। संयुक्त राज्य अमेरिका में 1 ¢ के सिक्के को सामान्य रूप से पेनी कहते हैं।


title: गुझिया

text: गुझिया (अन्य नामः गुजिया, गुंजिया) एक प्रकार का पकवान है जो मैदे और खोया से बनाया जाता है। इसे छत्तीसगढ़ में "कुसली"


title: गुझिया

text: , महाराष्ट्र में "करंजी", बिहार में "पेड़किया", आंध्र प्रदेश में "कज्जिकयालु", कहते हैं। उत्तर भारत में होली तथा दक्षिण भारत में दीपावली के अवसर पर घर में गुझिया बनाने की परम्परा है। गुझिया मुख्य रूप से दो प्रकार बनाई जातीं है, एक- मावा भरी गुझिया, दूसरी रवा भरी गुझिया। मावा इलायची भरी गुझिया के ऊपर चीनी की एक परत चढ़ाकर वर्क लगाकर इसको एक नया रूप भी देते हैं। मावा के साथ कभी कभी हरा चना, मेवा या दूसरे खाद्य पदार्थ मिलाकर, जैसे अंजीर या खजूर की गुझिया भी बनाई जाती हैं।


title: बरकतुल्ला खाँ स्टेडियम जोधपुर

text: बरकतुल्ला खाँ स्टेडियम एक प्रमुख खेल का मैदान है। यह राजस्थान के जोधपुर जिले में स्थित है। यहाँ पर दो एक दिवसीय अंतर्राष्ट्रीय मैचों का आयोजन हो चुका है। प्रथम मैच सन २००० में भारत और ज़िम्बाब्वे के बीच हुआ था। दूसरा मैच सन २००२ में भारत और वेस्ट इंडीज के बीच मे हुआ था।इस मैदान पर 20 साल बाद फिर से लेजेंड्स क्रिकेट लीग के मैच 30 सितंबर से 03 अक्टूबर 2022 को हुए है।


title: बरकतुल्ला खाँ स्टेडियम जोधपुर

text: <nowiki>:</nowiki>इस मैदान पर 20 साल बाद फिर से लेजेंड्स क्रिकेट लीग के मैच 30 सितंबर से 03 अक्टूबर 2022 को हुए है। जिसमे बड़े बड़े क्रिकेट के सितारों ने हिस्सा लिया है।


title: खाद्य गुणवत्ता

text: खाद्य गुणवत्ता से आशय खाद्य पदार्थों के उन गुणात्मक लक्षणों से है जो उपभोक्ता की दृष्टि से सुरक्षित और स्वीकार्य हैं। खाद्य गुणवत्ता के मानक भोजन में इस्तेमाल होने सभी चीजों के बाहरी गुणों (रंग, महक, आकार इत्यादि) तथा उनके रासायनिक और पोषक गुणों को ध्यान में रख कर निश्चित और नियमित किये जाते हैं।


title: खाद्य गुणवत्ता

text: अंतर्राष्ट्रीय स्तर पर कोडेक्स कमीशन नामक संस्था और भारत में "खाद्य सुरक्षा एवं मानक प्राधिकरण (fssai)" खाद्य गुणवत्ता सुनिश्चित करने के प्रयास करते हैं।


title: खाद्य गुणवत्ता

text: भारतीय संदर्भों में खाद्य पदार्थों की गुणवत्ता को अंतर्राष्ट्रीय स्तर की तुलना में ख़राब स्तर का भी बताया जाता रहा है।


title: निशान-ए–पाकिस्तान

text: निशान-ए–पाकिस्तान (उर्दु: نشان پاکستان), पाकिस्तान सरकार द्वारा प्रदान किया जाने वाला सर्वोच्च नागरिक सम्मान है, जिसे उच्चतम दर्जे की देश सेवा और पाकिस्तान राष्ट्र के प्रति की गयी सेवाओं के लिए प्रदान किया जाता है। यह सम्मान 19 मार्च 1957 को स्थापित किया गया था।


title: निशान-ए–पाकिस्तान

text: पाकिस्तान के सबसे प्रतिष्ठित पुरस्कार निशान-ए-पाकिस्तान को पाकिस्तान द्वारा प्रदत्त अन्य सम्मानों के विपरीत, बहुत कम लोगों को प्रदान किया जाता है। सम्मान प्रदान करने से पहले, प्राप्तकर्ता की योग्यता का मूल्यांकन, राष्ट्र, अंतरराष्ट्रीय समुदाय और विदेशी संबंधों के प्रति दी गयी उसकी विशिष्ट सेवाओं के आधार पर किया जाता है। अन्य नागरिक पुरस्कारों की समान इस पुरस्कार की घोषणा भी पाकिस्तान के स्वतंत्रता दिवस 14


title: रूसी सामाजिक जनवादी मज़दूर पार्टी

text: रूसी सामाजिक जनवादी मजदूर पार्टी (रूसी:Российская социал-демократическая рабочая партия =РСДРП) जिसे रूसी सामाजिक लोकतंत्रवादी मजदूर पार्टी या रूसी सामाजिक जनवादी पार्टी के नाम से भी जाना जाता है, एक क्रांतिकारी समाजवादी रूसी राजनीतिक दल था जिसका गठन मिन्स्क में सन् 1898 में विभिन्न क्रांतिकारी संगठनों को एक पार्टी के रूप में एकजुट करने ले लिए किया गया था। पार्टी का बाद में बोल्शेविक और मेंशेविक नामक दो धड़ों मे विभाजन हो गया, बोल्शेविक धड़ा अंततः सोवियत संघ की कम्युनिस्ट पार्टी के रूप में अस्तित्व में आया। मेज़रेओंत्सी का गठन भी इसी पार्टी से किया गया।


title: मृत्युदंड (फ़िल्म)

text: मृत्युदंड 1997 में बनी हिन्दी भाषा की नाट्य फिल्म है। इसका निर्देशन और निर्माण प्रकाश झा ने किया है और माधुरी दीक्षित, शबाना आज़मी, अयूब खान, शिल्पा शिरोडकर और ओम पुरी मुख्य भूमिकाओं में हैं। यह फिल्म सामाजिक और लिंग अन्याय पर एक टिप्पणी है।


title: मृत्युदंड (फ़िल्म)

text: काल्पनिक गाँव बिलासपुर, बिहार, भारत में दो भ्रष्ट ग्रामीण ठेकेदार तिरपत सिंह (मोहन जोशी) और उसका सहयोगी विधायक दुर्गा पांडे (हरीश पटेल) अन्य ग्रामीणों से वह चीजें करवाने के लिये कपट-प्रयोग करते हैं जिससे वो लाभान्वित हो। उनका मुख्य लक्ष्य दो भाई, अभय सिंह (मोहन आगाशे) और उसका छोटे भाई विनय (अयूब ख़ान) को अलग करना है। दोनों अपने पिता और संबंधित पत्नियों के साथ रहते हैं - अर्थात् दो बहनें - चंद्रावती (शबाना आज़मी) जो अभय से विवाहित है और केतकी जो विनय (माधुरी दीक्षित) से शादी कर रही है। कुछ हद तक उनके प्रयास काफी सफल हो जाते हैं जब अभय चंद्रावती को अपने पिता की देखभाल में छोड़ देता है और मंदिर में रहते हुए ब्रह्मचर्य ले लेता है जबकि इसी ही समय में विनय अपने निर्माण व्यवसाय में फंस जाता है। चंद्रावती अकेली और तहस-नहस हो जाती है और कुछ ही समय बाद सहानुभूतिपूर्ण पुरुष रामबरन मंटो (ओम पुरी) की पनाह लेती है, जिसके साथ वह अवैध संबंध साझा करती है। इस बीच विनय ने तिरपत और दुर्गा की असली वास्तविकता को केवल उनसे दूर खींचने के लिए पता चला। तब केनेकी के पीछे इस अपराध के एकमात्र गवाह के रूप में छोड़कर दिन के उजाले में विनय की मौत हो गई; विनय की मृत्यु के बाद दोनों ने शारीरिक रूप से परिवार की संपत्ति के लिए उसे पीड़ित करके केकी को अपना ध्यान बदल दिया। विनय केतकी से प्यार करता है, और जल्द ही दोनों शादी कर लेते हैं। केतकी अपने पति को तिरपत सिंह के बढ़ते प्रभाव से बचाने की कोशिश करती है, लेकिन विनय उसे अनदेखा करता है और यहाँ तक कि शारीरिक रूप से यातना देता है। उसे चेतावनी दी जाती है कि वह उसके मामलों में हस्तक्षेप न करे। हालाँकि, विनय बाद में महसूस करता है कि तिरपत ने उनकी दोस्ती का फायदा उठाया है और उसे धोखा दिया है। विनय नम्र हो जाता है, उसने केतकी से माफ़ी मांगी, और दोनों ने अपने संसाधनों को एक साथ रखा ताकि वे अपनी संपत्ति को पुनः प्राप्त कर सकें। तब केतकी को एकमात्र गवाह के रूप में छोड़कर दिन के उजाले में विनय की हत्या हो गई। विनय की मृत्यु के बाद दोनों आदमियों ने शारीरिक रूप से परिवार की संपत्ति के लिए केतकी को पीड़ित किया।


title: जेसिका लाल

text: जेसिका लाल (1965-1999) नई दिल्ली में एक मॉडल थी, 29 अप्रैल 1999 को, उसकी तब गोली मार कर ह्त्या कर दी गयी जब वो एक भीड़ भरी उच्चवर्गीय पार्टी में एक प्रतिष्ठित बारमेड की तरह काम कर रही थी. दर्जनों गवाहों ने कातिल के रूप में हरियाणा में एक धनी कांग्रेस नेता विनोद शर्मा के बेटे सिद्धार्थ वशिष्ठ उर्फ मनु शर्मा की निशानदेही की थी। कुलनाम "लाल (Lall)" कभी कभी मीडिया में "लाल (Lal)" की तरह बोला जाता है।


title: जेसिका लाल

text: मीडिया और जनता के जबरदस्त दबाव के बाद, अभियोजन पक्ष ने अपील की और दिल्ली उच्च न्यायालय ने कार्यवाही का आयोजन फास्ट ट्रैक पर दैनिक सुनवाई के साथ 25 दिनों तक किया। निचली अदालत के फैसले को कानूनन दोषपूर्ण पाया गया और मनु शर्मा को जेसिका लाल की हत्या करने का दोषी पाया गया था। 20 दिसम्बर 2006 को उसे आजीवन कारावास की सजा सुनाई गयी।


title: जेसिका लाल

text: 1999 की गर्मी के दौरान, एक प्रमुख सोशलाइट बीना रमानी महरौली के क़ुतुब कालेनेड में कुतुब मीनार को देखती एक नवीकरण की गयी हवेली के भीतर अपने नए खुले "टैमरिंड कोर्ट" रेस्तरां में "थर्सडे स्पेशल नाइट्स" के नाम से विशेष आयोजन करती थीं.


title: जेसिका लाल

text: 29 अप्रैल 1999 को, यह उस मौसम का सातवां और आखिरी थर्सडे स्पेशल था, बीना रमानी के कनाडाई पति जार्ज मैलहोट छह महीने की अवधि की विदेश यात्रा को मनाने के लिए भी ये आयोजन किया गया था। हालांकि रेस्तरां को अभी भी शराब का लाइसेंस प्राप्त करना था, सावधानी से चिह्नित किये गए 'क्यूसी (QC)' कूपन से पेय खरीदे जा सकते थे और उस रात को जेसिका लाल, बीना रमानी की बेटी मालिनी रमानी, दोस्त शायन मुंशी और दूसरों के साथ कई माडल और मित्र 'वन्स अपोन ए टाइम' बार में पेय परोस रहे थे.


title: जेसिका लाल

text: इससे पहले, रात में 10 बजे, पूर्व केंद्रीय मंत्री विनोद शर्मा का 24 साल का बेटा मनु शर्मा उर्फ सिद्धार्थ वशिष्ठ, अपनी चंडीगढ़ यात्रा छोड़ कर के, दिल्ली की कोका-कोला बाटलिंग यूनिट में जनरल मैनेजर, 32 वर्षीय अमरिंदर सिंह कोहली (टोनी) के फ्रेंड्स कालोनी स्थित घर पहुचा, जहां टोनी का एक सहकर्मी 30 वर्षीय आलोक खन्ना, उत्तर प्रदेश में संभल के एक राजनेता, राज्य सभा सदस्य डी.पी.यादव का बेटा विकास यादव भी साथ मिल गए। चारों ने कुछ जाम पिए और दो अलग-अलग कारों में महरौली जा पहुचे। वे रात 11.15 बजे क़ुतुब कालेनेड में टैमरिंड कोर्ट पहुचे, मनु शर्मा थर्सडे स्पेशल नाइट्स में पहले भी शामिल हो चुका था; बाद में उन लोगों ने कुछ पेय के लिए आदेश किया और रुके रहे. शहर में कहीं और से, कार्यक्रम प्रबंधन विशेषज्ञ शाहाना मुखर्जी ने रात दस बजे मॉडल जेसिका लाल को उसके घर से अपने साथ में लिया और पार्टी में ले गयी, जहां उसे उस रात शायन मुंशी की तरह विशिष्ट बारटेंडर बनना था.


title: जेसिका लाल

text: यह एक व्यस्त रात थी, पेय जल्दी ही खत्म हो गए, लगभग रात के 2 बजे मनु शर्मा एक जाम की मांग की जिसके लिए जेसिका ने मना कर दिया, उसने एक हजार रुपए देने की पेशकश की कोशिश की, उसे भी उसने मना कर दिया। हालांकि आगे वहां क्या हुआ इसके बारे में अलग-अलग मत हैं, जल्दी ही नशे और गुस्से की हालत में मनु शर्मा ने जेसिका लाल पर बहुत नज़दीक से दो गोलियां चला दीं, पहली गोली छत पर जा कर लगी। दूसरी घातक साबित हुई, क्योंकि यह जेसिका को कनपटी पर लग गयी थी, जो अब घुटने टेककर बैठ गयी और वह तुरंत बेहोश हो कर गिर गई। बीस मिनट बाद, उसे एक कार में (सफ़दरजंग एन्क्लेव में) आशलोक अस्पताल में ले जाया गया था और बाद में उसी रात में उसकी चोटों के कारण उसे अपोलो अस्पताल ले जाया गया. पुलिस शरीर को शवपरीक्षण के लिए अखिल भारतीय आयुर्विज्ञान संस्थान (AIIMS) में ले कर आयी। डॉ आर के शर्मा और डॉ॰ सुधीर गुप्ता एम्स (AIIMS) के शव परीक्षण शल्य चिकित्सक थे, जिन्होंने बाद में अभियोजन पक्ष को इस मामले में विभिन्न स्तरों पर महत्वपूर्ण फोरेंसिक राय दी।


title: जेसिका लाल

text: इस आपाधापी में, लगभग 90 प्रतिष्ठित मेहमानों और दिल्ली की चारों ओर बिखरी हुई चमक के बीच अपराधी आलोक खन्ना, अमरदीप सिंह गिल (टोनी) और विकास यादव, एक साथ, वहां से आलोक की कार में चुपचाप निकल गए, जबकि मनु शर्मा कुछ देर के लिए एक किलोमीटर दूर स्थित एक गांव में जा छिपा. तीनों ने अमित झिंगन को अपने वसंत कुंज स्थित निवास पर छोड़ दिया और टोनी के 'फ्रेंड्स कालोनी' स्थित निवास पर पहुचे, जहां बाद में पूरे रास्ते दो पहिया वाहन की सहायता से चल कर पहुचा मनु शर्मा भी उनके साथ शामिल हो गया।


title: जेसिका लाल

text: बाद में, मनु शर्मा ने अमित झिंगन को बुलाया, जिसकी सफ़ेद मारुती जिप्सी में मनु शर्मा, विकास यादव और अमित क़ुतुब कोलोनेड के आगे महरौली क्षेत्र तक गए, जहां पास के एक गाँव में अमित से बालू के ढेर में से हथियार खोद कर निकालने को कहा, जहां गोली चलने के तुरंत बाद जा कर छिपे मनु ने इसे छिपा दिया था। इसके बाद, झिंगन ने मनु को टोनी के निवास पर छोड़ दिया और घर लौट आया।


title: जेसिका लाल

text: पुलिस सूत्रों के अनुसार, मनु शर्मा ने एक और दोस्त को जिसका नाम टीटू था, सांसद डी.पी.यादव के घर, बुलाया यहाँ विकास यादव छुपा हुआ था। टीटू संयुक्त राज्य अमेरिका से भारत, एक शादी में शामिल होने आया था। वहां पर उसे छुपाने के लिए हथियार दिया गया था। टीटू के बारे में फिर कुछ पता नहीं लगा, ऐसा लगता है कि हथियार को (जो कि एक 0.22 बोर की पिस्तौल थी), छुपाने के बाद वह संयुक्त राज्य अमेरिका भाग गया. मनु शर्मा ने विकास यादव के गाजियाबाद स्थित निवास में रात बिताई, बाद में उनके भागने में इस्तेमाल किये गए वाहन, टाटा सिएरा, को नोएडा में लावारिस पाया गया था.


title: जेसिका लाल

text: जहां मनु शर्मा और उसका परिवार तथा विनोद शर्मा और उसका परिवार फरार हो गए, वहीं आलोक खन्ना और अमरदीप सिंह गिल (टोनी) को 4 मई को गिरफ्तार कर लिया गया। 8 मई को, बीना रमानी, उसका पति जॉर्ज मेलहॉट और उसकी बेटी मालिनी रमानी को अवैध बार "टैमरिंड कोर्ट" चलाने के लिए उत्पाद शुल्क अधिनियम के तहत गिरफ्तार कर लिया गया, मनु शर्मा द्वारा पूछताछ के दौरान किए गए खुलासे के आधार पर मनु शर्मा के साथी अमित झिंगन को भी वसंत कुंज से धारा 201 के साथ 120 के तहत (सबूत मिटाने के षड्यंत्र के लिए) गिरफ्तार कर लिया गया। दिल्ली की एक अदालत ने, बीना रमानी ब्रिटिश नागरिक होने के कारण, उसके पति जॉर्ज मेलहॉट एक कनाडाई होने के कारण और मालिनी रमानी एक अमेरिकी होने के कारण, रमानी परिवार को जमानत दे दी, हालांकि उनके पासपोर्ट जब्त कर लिए गये; और अमित झिंगन को 21 मई तक न्यायिक हिरासत में भेज दिया।


title: जेसिका लाल

text: 19 मई को, विकास यादव दिल्ली पुलिस के मुख्यालय में गया और आत्मसमर्पण कर दिया है, लेकिन केवल कुछ ही घंटों के बाद वह बाहर आ गया, क्योंकि वह इम्फाल की अदालत से अग्रिम जमानत के कागज़ात ले कर आया था। पुलिस ने उसे उस दिन गिरफ्तार नहीं करने का फैसला लिया, क्योंकि उच्च न्यायालय मणिपुर के आदेश के अनुसार, उसे गिरफ्तार होते ही दो महीनों की जमानत दी गई थी। प्रेस के माध्यम से बात करने के समय उसने कहा, ""मनु, (मुख्य आरोपी)" मेरे घर आया था और रात वहां रात बिताना चाहता था" ."मैंने सिर्फ उसे रुकने की अनुमति दी थी, नहीं जानते हुए कि क्या हुआ है"." विकास यादव अंततः 30 मई को पकड़ा गया. बाद में, 9 जुलाई को दिल्ली उच्च न्यायालय ने उसकी जमानत रद्द कर दी, फिर भी विकास यादव कुछ समय के लिए पुलिस हिरासत को टालने में कामयाब रहा सितम्बर, 1999 में, एक सत्र अदालत ने विकास यादव को इस शर्त के साथ अंतरिम जमानत दे दी कि अदालत के सामने सुनवाई शरू होने के एक सप्ताह पहले वो आत्मसमर्पण करके ताजा जमानत लेने की प्रार्थना करेगा.


title: जेसिका लाल

text: 3 अगस्त 1999 को, दिल्ली पुलिस ने मेट्रोपोलिटन मजिस्ट्रेट की अदालत में आरोप पत्र दायर किया, जिसमें सिद्धार्थ वशिष्ठ उर्फ मनु शर्मा, मुख्य अभियुक्त नामित था और उस पर भारतीय दंड संहिता की धाराओं 302 (हत्या), 201(सबूत नष्ट करना), 120(ख)(आपराधिक षड्यंत्र) और 212(संदिग्धों को शरण); और शस्त्र अधिनियम की धारा 27, 54 और 59 के तहत आरोप लगाया. जबकि दूसरे अभियुक्तों जैसे विकास यादव, कोका कोला कंपनी के अधिकारी आलोक खन्ना और अमरदीप सिंह गिल (साजिश और सबूत नष्ट करने के लिए); श्याम सुंदर शर्मा, अमित झिंगन, योगराज सिंह, हरविंदर चोपड़ा, विकास गिल, राजा चोपड़ा, रविंदर कृष्ण सूदन और धनराज को (अभियुक्त को आश्रय और सबूत नष्ट करने देने के लिए) आईपीसी की विभिन्न धाराओं 120(ख), 302, 201 और 212 के तहत आरोपित किया था।


title: जेसिका लाल

text: मनु शर्मा ने पुलिस को एक बयान दिया, जिसमे उसने जेसिका लाल को गोली मारना स्वीकार किया, इस बयान को टेप किया गया था। "उस समय चुनौती के विचार से गोली चलाई थी। यह सुनना शर्मनाक था कि एक हजार रुपये का भुगतान करके भी मुझे एक घूंट भी पीने को नहीं मिलेगा." इस आडियो टेप को प्राप्त करके टीवी चैनल एनडीटीवी (NDTV) पर प्रसारित किया गया, लेकिन यह गवाही कानूनी रूप से प्रभावी नहीं थी। बाद में, हालांकि स्वीकारोक्ति वाले बयान से वो मुकर गया और दोषी नहीं की दलील मुकदमे में दाखिल की गयी।


title: जेसिका लाल

text: मनु शर्मा हरियाणा राज्य के प्रमुख नेताओं में से एक का विनोद शर्मा का बेटा है, जो कांग्रेस पार्टी से जुड़े हैं। इससे पहले राष्ट्रीय मंत्रिमंडल में एक मंत्री रह चुके, विनोद शर्मा मुक़दमे के निर्णय की घोषणा के दौरान हरियाणा सरकार के एक मंत्री थे।


title: जेसिका लाल

text: बाद में, समाचार पत्रिका तहलका के एक स्टिंग आपरेशन के द्वारा ये उजागर किया गया कि विनोद शर्मा ने प्रमुख गवाहों को अपने पक्ष में करने के लिए कैसे रिश्वत का भुगतान किया और विनोद शर्मा ने 6 अक्टूबर 2006 को हरियाणा की मंत्रिपरिषद से इस्तीफा दे दिया।


title: जेसिका लाल

text: जेसिका लाल हत्या मामले की सुनवाई अगस्त 1999 में शुरू हुई, जिसमे मनु पर हत्या और उसके दोस्तों पर सबूत नष्ट करने और आपराधिक संदिग्धों को पनाह देने जैसे आरोपों को लगाया.


title: जेसिका लाल

text: चार गवाह जो शुरू में कह रहे थे कि उन्होंने ह्त्या होते देखी थी अंततः मुकर गए। शायन मुंशी, जो एक मॉडल और दोस्त था और जेसिका लाल के बगल में खडा हो कर पेय परोस रहा था, उसने अपनी कहानी पूरी तरह से बदल दी; पुलिस के साथ पहले से दर्ज गवाही के बारे में उसने कहा कि लिखावट हिंदी में थी, एक ऐसी भाषा जिससे वो वाकिफ नहीं था और इसे हटा दिया जाना चाहिए। करण राजपूत और शिवदास यादव ने भी कुछ नहीं देखा था, जबकि परीक्षित सागर ने कहा कि वह घटना से पहले ही उस स्थान को छोड़ चुका था। जेसिका की बहन के साथ एक बातचीत में, करन राजपूत ने कथित रूप से एक टेप रिकॉर्डिंग चलाई


title: जेसिका लाल

text: जिसमे कुछ दोस्तों के साथ ये चर्चा हो रही थी कि कैसे विनोद शर्मा के लोग कई गवाहों को पहले से ही "अपने पक्ष" में कर चुके हैं।


title: जेसिका लाल

text: इसके अलावा, यह प्रतीत हो रहा था कि हत्या में इस्तेमाल किये गये कारतूस बदल दिए गये थे। हालांकि बंदूक कभी बरामद नहीं हुई थी, इन कारतूसों को फॉरेंसिक मूल्यांकन के लिए भेजा गया था, जहाँ यह पता चला कि वे दूसरे हथियारों से चलाये गए थे। इसने अभियोजन पक्ष के मामले और कमजोर कर दिया।


title: जेसिका लाल

text: शायन मुंशी बैंकॉक के एक प्रसिद्ध नेत्र रोग विशेषज्ञ का बेटा था, जहां उसने प्रतिष्ठित डॉन बोस्को स्कूल में अध्ययन किया था। एक महत्वाकांक्षी मॉडल और जेसिका लाल का परिचित, शायन मुंशी जिस समय गोली चली उस समय जेसिका के साथ बार के पीछे का काम संभाल रहा था। अपने प्रारंभिक वक्तव्य में उसने स्पष्ट कहा कि मनु शर्मा ने दो बार बंदूक चलाई, एक बार हवा में और एक बार जेसिका पर. इस गवाही को पुलिस द्वारा अपनी प्रथम सूचना रिपोर्ट (एफआईआर (FIR)) में दर्ज किया गया है, जो शायन द्वारा हस्ताक्षरित है। हालांकि, सुनवाई के दौरान उसने ये दावा किया कि वह हिन्दी नहीं जानता था उसे इस बारे में पता नहीं था कि उसने किस पर हस्ताक्षर किए थे।


title: जेसिका लाल

text: सुनवाई में, शायन ने कहा कि मनु शर्मा ने केवल एक बार गोली चलाई थी और वो भी हवा में. उसने मनु के कपडे ध्यान पूर्वक बताये. बाद में, उसने कहा कि एक और गोली, किसी और के द्वारा चलाई गयी, जो जेसिका को लगी। इस आदमी की पोशाक के बारे में वो गोलमाल बोल रहा था और कह रहा था कि उसने "हल्के रंग" की शर्ट पहन रखी थी। इसने "दो बंदूक सिद्धांत" को जन्म दिया- जिसका साथ फोरेंसिक रिपोर्ट ने दिया जिसमे कहा गया था कि गोलियाँ विभिन्न हथियारों से चली थी।


title: जेसिका लाल

text: बरी होने के बाद, शायन मुंशी पर तीव्र दबाव था, जो पहले से ही एक सफल मॉडलिंग कैरियर शुरू कर चुका था। वह खाना पकाने से सम्बंधित एक टीवी शो के संचालन में तथा अन्य गतिविधियों में शामिल था।


title: जेसिका लाल

text: 13 मई 2006 को, उसे बैंकॉक हवाई अड्डे पर हिरासत में ले लिया, जब वो बैंकॉक के लिए अपनी पत्नी पीया राय चौधरी के साथ उड़ान भरने वाला था।


title: जेसिका लाल

text: लगभग एक सौ गवाहों के साथ व्यापक सुनवाई के बाद, अतिरिक्त सत्र न्यायाधीश एस.एल.भयाना की अध्यक्षता वाली दिल्ली ट्राएल अदालत ने 21 फ़रवरी 2006 को जेसिका लाल ह्त्या काण्ड में 9 आरोपियों को बरी कर दिया। जिनको बरी किया गया वो थे, मनु शर्मा, विकास यादव, मनु के चाचा श्याम सुन्दर शर्मा, अमरदीप सिंह गिल और आलोक खन्ना, बहुराष्ट्रीय शीतल पेय की कंपनी के दोनों पूर्व अधिकारी, क्रिकेटर युवराज सिंह के पिता योगराज सिंह, हरविंदर चोपड़ा, विकास गिल और राजा चोपड़ा. सभी 12 आरोपियों में से दो, रविंदर किशन सुदन और धनराज फरार थे, वही निचली अदालत ने आरोप तय करने के समय अमित झिंगन को मुक्त कर दिया था।


title: जेसिका लाल

text: अदालत द्वारा आरोप मुक्ति का बताया गया आधार था,""पुलिस जेसिका लाल पर इस्तेमाल किये गए हथियार को नहीं पा सकी थी, साथ ही साथ अपने इस सिद्धांत को भी नहीं स्थापित कर पायी कि दो गोलिया, जिनके खोल घटना स्थल से मिले थे, एक ही हथियार से चलाये गए थे", ; "पुलिस के सभी तीन चश्मदीद गवाह, टैमरिंड कोर्ट के बिजली मेकेनिक शिव लाल यादव, अभिनेता शयन मुंशी और रेस्टोरेंट के एक आगंतुक करन राजपूत मुक़दमे में गवाही से पलट गए"", इसके अतिरिक्त पुलिस परिस्थितियों की उन कड़ियों को नहीं जोड़ सकी जो घटना तक पहुचा सके और उस हथियार को नहीं पा सके जो अपराध में प्रयुक्त हुआ.


title: जेसिका लाल

text: अपने 179 पेज के फैसले में, अतिरिक्त सत्र न्यायाधीश [एएसजे-(ASJ)]एस.एल.भयाना ने कहा कि पुलिस ने शर्मा के खिलाफ झूठा 'सबूत पेश करने' और 'बनाने' का प्रयास किया। फैसला बार बार संकेत करता है कि अभियोजन पक्ष शुरू से ही झूठे गवाह लाने और सबूत गढ़ने की कोशिश कर रहा है, ताकि मामला बचाव के लिहाज से कठिन होता जाए. निष्कर्ष में, वो अभियुक्त पक्ष के वकील के इस आरोप इस बात से सहमत हुए,"कि 30 अप्रैल 1999 को पुलिस ने आरोपियों को फ़साने का फैसला ले लिया था।"फैसला पढ़िए.


title: जेसिका लाल

text: फैसले में पुलिस को इस बात के लिए गलत बताया कि बजाय इसके कि सबूत की सहायता से कातिलों तक पहुचा जाये, पहले उसने अभियुक्त तय कर लिए और फिर उनके खिलाफ सबूत इकट्ठा किये. क्योंकि अभियोजन पक्ष संदेह से परे अपराध की स्थापना में विफल रहा है, सभी नौ अभियुक्त बरी हो गए।


title: जेसिका लाल

text: फैसले के बाद कई विशेषज्ञों ने भारतीय साक्ष्य अधिनियम 1872 की खामियों पर उंगलियां उठा कर इशारा किया, विशेष रूप से इसकी धारा 25-29:25 पर. पुलिस अधिकारी को दिया गया बयान साबित बयान नहीं माना जाएगा.पुलिस अधिकारी को दिया गया कोई बयान, आरोपी व्यक्ति के खिलाफ साबित नहीं होगा. 26. अभियुक्त जबकि पुलिस की हिरासत में हो उसका दिया गया बयान उसके खिलाफ नहीं साबित होगा.


title: जेसिका लाल

text: किसी भी व्यक्ति के द्वारा पुलिस अधिकारी की हिरासत में दिया गया बयान, जब तक कि वो एक मजिस्ट्रेट की उपस्थिति में न दिया जाय, उस व्यक्ति के खिलाफ साबित बयान नहीं माना जाएगा. हालांकि, शुरू में ये धाराएं बचाव पक्ष की रक्षा के लिए बनी थी ताकि पुलिस की यातना के कारण कोई बयान ना दिया जाय, यह बाद में कई दोषी प्रतिवादी द्वारा गलत इस्तेमाल भी किया गया है और इस केस में भी यही हुआ, जहां कई गवाहों ने पूछताछ के दौरान पुलिस को दी अपनी गवाही वापस ले ली..